
Rad s aspekta povijesti institucija obrađuje ustroj, poslovanje 
i likvidaciju Dioničarskog društva prve jugozapadne krajiške mjesne 
željeznice u vremenskom periodu od godine 1902., kada je društvo 
osnovano, pa sve do godine 1940. kada je društvo nakon dovršene 
likvidacije brisano iz trgovačkog registra. Sjedište društva u Austro- 
Ugarskoj Monarhiji bilo je u Budimpešti, da bi se 1919. premjestilo u 
Zagreb. Pruge društva bile su sljedeće: Caprag-Vrginmost, Vrginmost- 
Karlovac, Karlovac-Ozalj i Ozalj-Bubnjarci. Navedene privatne pruge 
bile su u državnoj eksploataciji, odnosno upravi. Kao i sve vicinalne 
željeznice, njena svrha je bila da podupire prometne i gospodarske interese 
područja kroz koja su prolazile njene pruge. Godine 1938. država je 
sklopila ugovor s Dioničarskim društvom prve jugozapadne krajiške 
mjesne željeznice o otkupu njegovih pruga, pa je tako prestao i razlog 
njegovog postojanja. Društvo je 1938. godine ušlo u proces likvidacije, 
koja je završila 1939, da bi se 1940. društvo brisalo iz trgovačkog registra. 
Obzirom na veličinu dioničke glavnice i poslovanje s konstantnim 
financijskim dobitkom, možemo zaključiti da je navedeno dioničarsko 
društvo predstavljalo jednu od najznačajnijih i najuspješnijih vicinalnih 
željeznica na našim prostorima. 


Ključne = riječi: = Dioničarsko — društvo — prve = jugozapadne 
krajiške = mjesne = željeznice_u — Budimpešti/Zagrebu, = pruge 
Caprag - Vrginmost - Karlovac - Ozalj - Bubnjarci,  vicinalne (mjesne) 
željeznice, 1902-1940. 

Gradovi - točke u prostoru kroz povijesne mijene / Cities as points in space through historical change 


1. Uvod 


U članku su s aspekta povijesti institucija prikazani rezultati istraživanja 
ustroja, te poslovanja i likvidacije Dioničarskog društva prve jugozapadne 
krajiške mjesne željeznice'/v.ž.J.Z.K. (Elsć dćlnyugoti hat4rčrvidčki helyi 
ćrdekii vasut rćszvćnyt4rsasag/ Erste siuidwestliche_Grenz- me tenja 
Aktiengesellschaft) (1902-1940). Navedeno društvo konstituirano je 26. 
svibnja 1902. u Budimpešti.“ Pruge društva bile su sljedeće: * Caprag- 
ne. (61 km) puštena u promet 28. srpnja 1903.“ > Vrginmost-Karlovac 
(40,5 km) puštena u promet 27. kolovoza 1907-, Karlovac. Ozalj puštena u 
promet 22. studenoga 1913. i Ozalj-Bubnjarci puštena u promet 29. prosinca 
1913.“ U Austro-Ugarskoj Monarhiji pruge društva bile su u eksploataciji Kr. 
ug državnih željeznica.“ 

S obzirom na svoju svrhu željeznice su bile podijeljene na željeznice 
javnog prometa i na one za vlastitu uporabu. Prve su služile za javni putnički 
i teretni promet, a druge su bile one, koje je pojedini poduzetnik izgradio 


1 Dioničarsko društvo prve jugozapadne krajiške mjesne željeznice pod tim nazivom spominje se u većini arhivskih 
i tiskanih izvora. U rijetkim slučajevima umjesto termina mjesna željeznica koristi se izraz vicinalna željeznica, a još 
rjeđe izraz lokalna željeznica. U članku se koristi naziv koji je najčešće bio u uporabi - mjesna željeznica. 

2. Narodne novine (dalje: NN), br. 122, Zagreb, 30. svibnja 1902., 5. Prva jugozapadna krajiška vicinalna 
željeznica i njezine pruge spominju se u: Josip GORNIČIĆ- BRDOVAČKI, Razvitak željeznica u Hrvatskoj do 
1918. godine; Građenje, organizacija i financijalni odnosi, Građa za gospodarsku povijest Hrvatske, knjiga 3, 
Zagreb: Jugoslavenska akademija znanosti i umjetnosti, 1952., 194-196. 

3 Vladimir STEHLIK, “Postanak i razvitak železnica u Jugoslaviji (s preglednom kartom železničke mreže) "', 
u Sto godina železnica Jugoslavije (1849-1949). Zbornik članaka povodom stogodišnjice železnice Jugoslavije, 
ur. Blagoje BOGAVAC, Beograd: Štamparsko preduzeće Jugoslovenskih železnica, 1951., 84-85. 

4. Hrvatski državni arhiv (dalje: HR-HDA)-757. Obitelj Plavšić - Osijek, Zagreb; 1853.-1964. (dalje: HR- 
HDA-757. OP), Els6 delnyugoti hatar&rvidćki helyi ćrdekii vasut reszvćnytarsasag, VIII. ćvi iizletjelentese 1910. 
(VIII. Geschšftsbericht der Ersten siidwestlichen Grenz Localeisenbahn-Actiengesellschaft), Budapest, 1911., kut. 
br. 3. Također, vidi i HR-HDA-573. Bankovno društvo za Hrvatsku d.d. Zagreb (1928-1949) (dalje: HR-HDA-573. 
BDH/Z), dosje D. d. Prve jugozapadne krajiške mjesne željeznice, 15. izvješće o poslovanju Dioničarskog društva 
prve jugozapadne krajiške mjesne željeznice za 1917. godinu, svež. br. 1219. Fond nije arhivistički sređen. 
Podatke s njemačkog prevela je Danijela Marjanić, na čemu joj zahvaljujem. Neki autori spominju da je pruga 
Caprag-Vrginmost puštena u promet 29. srpnja 1903. Vidi STEHLIK, “Postanak i razvitak železnica u Jugoslaviji 
(s preglednom kartom železničke mreže)", 84. Također, neki autori spominju 26. kolovoza 1903. kao datum 
otvorenja pruge Caprag-Vrginmost. Vidi Mirko VALENTIĆ, “Osnovni problemi prometne integracije i jadranske 
orijentacije hrvatskoga poduzetničkog građanstva u XIX stoljeću “, Povijesni prilozi 9, br. 9 (1990.): 79. 

5 Prema službenoj mađarskoj željezničkoj statistici pruga Vrginmost-Karlovac (41,2 km) otvorena je za promet 
28. kolovoza 1907. Vidi HR-HDA-757. OP, Vasuthal6zat €venkinti fejl&dćse 1905.-1913., [., 1. t&rk&ppel, str. 4-5, 
kut. br. 3. No, prema 8. izvješću o poslovanju Dioničarskog društva prve jugozapadne krajiške mjesne željeznice 
za 1910. godinu, pruga Vrginmost-Karlovac otvorena je za promet 27. kolovoza 1907. Vidi HR-HDA-757. 
OP, Els6 dćlnyugoti hatarčrvidćki helyi ćrdekii vasut reszvenytarsasag, VIII. ćvi iizletjelent&se 1910. (VIII. 
Geschaftsbericht der Ersten siidwestlichen Grenz Localeisenbahn-Actiengesellschaft), Budapest, 1911., kut. br. 
3. Također, vidi i HR-HDA-573. BDH/Z, dosje D. d. Prve jugozapadne krajiške mjesne željeznice, 15. izvješće 
o poslovanju Dioničarskog društva prve jugozapadne krajiške mjesne željeznice za 1917. godinu, svež. br. 1219. 
6 Prema službenoj mađarskoj željezničkoj statistici, pruga Karlovac-Bubnjarci (29,2 km) otvorena je za 
promet u dvije etape, i to: Karlovac-Ozalj 22. studenoga 1913. i Ozalj-Bubnjarci 29. prosinca 1913. Vidi HR- 
HDA-757. OP, Vasuthalozat &venkinti fejlod&se 1905.-1913., I., 1. t&€rk€ppel, str. 16-17, kut. br. 3. Također, vidi 
i HR-HDA-573. BDH/Z, dosje D. d. Prve jugozapadne krajiške mjesne željeznice, 15. izvješće o poslovanju 
Dioničarskog društva prve jugozapadne krajiške mjesne željeznice za 1917. godinu, svež. br. 1219. Navedeno 
izvješće o poslovanju spominje da je sveukupna duljina pruga iznosila 129,860 km. 

7  Ungarischer Compass 1914.-1915., Financielles und Commercielles Jahrbuch, II. Teil: Assecuranzen, 
Industrie- u. Verkehrs-Unternehmungen, Staats- u. Stćidte-Finanzen, XLII. Jahrgang. Budapest: Stephaneum 
Buchdruckerei A.G., 1915., 1055. 

isključivo za svoju uporabu na svojem zemljištu ili pak s dozvolom vlasnika na 
tuđem zemljištu. Javne željeznice su se po važnosti dijelile na glavne željeznice, 
mjesne (vicinalne*) željeznice i gradske željeznice (tramwaye). S obzirom na 
vlasništvo postojale su državne i privatne željeznice. Što se sustava vlasništva 
tiče, u Kraljevini Hrvatskoj i Slavoniji vladao je mješoviti sustav, budući, 
da su pored državnih željeznica postojale još i privatne željeznice (vicinalne 
željeznice). Prva jugozapadna krajiška mjesna željeznica spadala je u grupu 
vicinalnih željeznica. 

Vicinalne željeznice bile su željeznice mjesnog (lokalnog) interesa, kojima 
je osnovni smisao bio da odgovaraju prometnim i gospodarstvenim i interesima 
određene regije. Izgradnja je prepuštena privatnom kapitalu i već 13. lipnja 
1880. u ugarskom dijelu Monarhije donesen je tzv. Vicinalni zakon (Zakonski 
članak XXXI.)", koji je za izgradnju lokalnih pruga poduzetnicima osiguravao 
razne beneficije. Provedba navedenog zakona stavljena je u nadležnost ministru 
za javne radnje i komunikacije", ministru financija i ministru unutarnjih 
poslova, odnosno banu. Zakonodavstvu je ostalo pridržano pravo izdavanja 
dozvola (koncesija)'* za željeznice, koje su služile kao spoj dviju željeznica ili 
su služile kao nadopuna pojedinih glavnih pruga u njihovom glavnom pravcu. 
Koncesije za izgradnju i eksploataciju vicinalnih željeznica izdavane su 
pojedinim fizičkim ili pravnim osobama u vidu specijalnog zakona. Izdanom 
koncesijom država je koncesionaru dozvoljavala da izgradi dotičnu vicinalnu 
željeznicu i da je eksploatira pod uvjetima i s ograničenjima koja su, radi 
zaštite javnih interesa, bila predviđena u samoj koncesiji i u zakonima dotične 
države. Mađarska vlada potpomogla je gradnju koja je tome pristupila kao 
sredstvu za proširenje željezničke mreže na što jeftiniji način. Prema izdanim 


8  Vicinalan, -Ina, - Ino /at. (vicinalis) obližnji, susjedan; vicinalna željeznica - sporedna željeznica (obično 
uskotračna) za lokalni promet. Vidi Bratoljub KLAIĆ, Rječnik stranih riječi, tuđice i posuđenice, Zagreb: 
Nakladni zavod Matice Hrvatske, 2001., 1420. 

9 HR-HDA-757. OP, Predavanje Josipa Tominca, nadkontrolora državnih željeznica kod zajedničkog 
Ministarstva trgovine u Budimpešti o važnim željezničkim pitanjima javnog interesa s osobitim obzirom na 
Hrvatsku i Slavoniju, održano 26. i 27. travnja 1918., kut. br. 3. 

10 Zakonski članak XXXI. zajedničkoga hrvatsko-ugarskoga sabora o željeznicah mjestnog interesa, Sbornik zakonah i 
naredabah valjanih za Kraljevinu Hrvatsku i Slavoniju, godina 1880., br. 60, Zagreb: Tiskara Narodnih novinah, 1881., 235- 
239. Tzv. Vicinalni zakon iz 1880. preinačuje se i nadopunjuje 24. veljače 1888. Zakonskim člankom IV. iz 1888. o preinačenju 
i nadopunjenju Zakonskoga članka XXXI. od godine 1880. o željeznicah mjestnoga interesa. Zakonodavstvu je pridržano 
pravo izdavanja dozvola i onim željeznicama mjesnog interesa (vicinalne željeznice), koje su bile projektirane neposredno do 
zemaljske granice ili koje su putem neposrednog priključenja spajale određenu željeznicu s vodenim putem kojim su plovili 
parobrodi. Izvedbu vicinalnih željeznica mogli su podupirati: država, gradovi i općine. Vidi Sbornik zakonah i naredabah 
valjanih za Kraljevinu Hrvatsku i Slavoniju, godina 1888., br. 24, Zagreb: Tiskarski zavod Narodnih novinah, 1888., 185-191. 
11 Kr ug. ministarstvo za javne radnje i komunikacije u Budimpešti (K&zmunka-6s Kozlekedćsiigyi 
Miniszterium/Kon. ung. Ministerium fiir 6ffentliche Arbeit und Communication) bilo je od Austro-Ugarske 
nagodbe, godine 1867. do 1889. zaduženo za poslove željeznica u ugarskom dijelu Monarhije, a time i za 
Hrvatsku i Slavoniju. Od 1889. do 1918. godine za poslove željeznica zaduženo je Kr. ug. ministarstvo trgovine 
u Budimpešti (Kereskedelmi Miniszt&rium/Kčn. ung. Handels-Ministerium). 

12 U arhivskim i tiskanim izvorima koriste se izrazi dozvolbena isprava, dozvolna isprava i dozvolbenik, 
odnosno dozvolbena tvrtka. Riječ je o koncesijskoj ispravi (koncesiji) i koncesionaru. Zat. (isp. koncedirati) 
1. ugovor kojim država ili municipalna vlast, pod stanovitim uvjetima, daje u eksploataciju svoja poduzeća 
ili zemlju s pravom vađenja korisnih ruda, gradnje poduzeća itd.; 2. samo poduzeće, organizirano na temelju 
koncesije; 3. dopuštenje, ustupanje, ustupak, povlastica; 4. odobrenje za vođenje obrta, dozvola za obavljanje 
neke djelatnosti. Vidi KLAIĆ, Rječnik stranih riječi, tuđice i posuđenice, 720. 

koncesijama koncesionar je bio dužan osnovati dioničko društvo“, koje je 
za gradnju željeznice bilo ovlašteno pribaviti potreban kapital izdavanjem 
dionica ili obveznica u koncesijom utvrđenoj visini. Društveni kapital sastojao 
se iz dvije vrste: osnovnog (temeljnog) i prioritetnog (prvenstvenog). Osnovne 
(temeljne) dionice izdavane su osobama i samoupravnim tijelima lokalno 
zainteresiranim za izgradnju dotične željeznice. No kako taj osnovni kapital 
prikupljen izdavanjem temeljnih dionica nije bio dovoljan, trebalo je privući 
i kapital koji nije bio lokalno zainteresiran za izgradnju dotične željeznice, 
već je samo tražio povoljan plasman. U tu svrhu izdavane su prioritetne 
(prvenstvene) dionice i obligacije kojima je koncesijom i statutima društava 
prvenstveno zagarantirana dividenda i amortizacija, dok temeljne dionice nisu 
uživale tu garanciju, jer se smatralo da su posjednici takvih dionica dovoljno 
honorirani već time što su dobili svoju željeznicu. Najkarakterističnije je da je 
država preuzimala na sebe obvezu da će po izgradnji uzeti vicinalne pruge u 
eksploataciju Kr. ug. državnih željeznica prema uvjetima međusobnog ugovora. 
Prema tim ugovorima većim dijelom brutto prihod dijelio se na pola, a manjim 
dijelom putem zagarantiranog minimalnog prihoda. To je bilo dovoljno za 
ukamaćenje i amortizaciju investiranog kapitala. Ovakve koncesije davane su 
na 90 godina poslije čega je željeznica prelazila u vlasništvo države bez ikakve 
odštete. Dozvola ili vlasništvo željeznice moglo se prenijeti samo uz dozvolu 
Vlade. Privatni kapital koji je sudjelovao u građenju ovih željeznica bio je 
mađarski, austrijski, njemački, švicarski, nizozemski i engleski.“ 


U travnju 1918. na tadašnjem prostoru Hrvatske i Slavonije bilo je 
sveukupno 2.390 km pruga, od toga 980 km glavnih željeznica"? i 1.410 km 


13 Temeljem Trgovačkog zakona iz 1875., koji je vrijedio za ugarski dio Monarhije, dioničarska društva osnivana su s 
glavnicom koja je bila unaprijed ustanovljena i sastojala se od dionica (cijelih ili rastavljenih na dijelove) opredijeljenog 
broja i jednake vrijednosti. Pri takvim društvima vlasnici dionica jamčili su samo do iznosa svojih dionica. Dionička 
društva smatrana su osnovanima kada im je glavnica bila osigurana, kada su pravila društva bila utanačena i kada je društvo 
zabilježeno u registar trgovačkih tvrtki. Sva prava koja su dioničarima pripadala glede društvenih poslova, izvršavao je 
skup dioničara na glavnoj skupštini. Poslovima dioničarskog društva upravljalo je ravnateljstvo koje se sastojalo od jedne 
ili više osoba izabranih između dioničara ili drugih osoba. Postojao je i nadzorni odbor koji je bio sastavljen barem iz tri 
člana. Odbor je kontrolirao vođenje poslova društva u svim granama. Bio je dužan ispitivati godišnje račune i bilancu, kao 
i prijedloge razdiobe dobitka i o tome svake godine predložiti izvješće glavnoj skupštini (skup svih dioničara). Bez toga 
izvješća glavna skupština nije mogla donijeti valjane zaključke u vezi razdiobe dobitka. Vidi Sbornik zakonah i naredabah 
valjanih za kraljevinu Hrvatsku i Slavoniju, godina 1875., br. 79, Zagreb: Tiskara Narodnih novinah, 1876., 899-1016. 

14 Josip KOZJAK, “O razvitku pruga u Hrvatskoj “, u Sto godina železnica Jugoslavije (1849-1949). Zbornik 
članaka povodom stogodišnjice železnice Jugoslavije, ur. Blagoje BOGAVAC, Beograd: Štamparsko preduzeće 
Jugoslovenskih železnica, 1951., 113-114. Također vidi i spis Ministarstva saobraćaja Demokratske Federativne 
Jugoslavije br. 31.372 upućen 22. ožujka 1946. Komitetu za zakonodavstvo i izgradnju narodne vlasti u Beogradu, 
Zbirka preslika izvornih dokumenata Slobodana Rosića (dalje: ZPID SR). Svi izvorni dokumenti korišteni u ovome 
članku iz navedene zbirke, a vezani za vicinalne željeznice nalaze se u Željezničkom muzeju u Beogradu. 

15 Prva javna željeznica Sisak-Zagreb-Zidani most predana je prometu godine 1862. Onda je došla željeznica Zagreb- 
Karlovac, Z4k4ny-Zagreb, Erdut-Dalj, Osijek, Karlovac-Rijeka-zemaljska granica, Dalj-Brod, Vrpolje-Šamac, Sisak- 
Galdovo, Brod-Bosanski Brod, Sisak-Dobrljin, Novi Sad-Zemun, Inđija-Mitrovica, Zemun-Beograd, Sunja-Nova 
Gradiška, Nova Gradiška-Brod, zagrebačka spojna pruga južni kolodvor i državni kolodvor, Borovo-Vukovar, Vinkovci- 
Mitrovica, Ogulin-Plaški. To je u razdoblju od 1862. do 1914. 971 km. Ako tome pribrojimo još nekoliko spojnih 
i pretovarnih kolosijeka iznašala je cjelokupna duljina 980 km. Vidi HR-HDA-757. OP, Predavanje Josipa Tominca 
održano 26. i 27. travnja 1918., kut. br. 3. Ovdje treba napomenuti da je uistinu prva pruga sagrađena na našim prostorima 
pruga Pragersko/Čakovec-Kotoriba. No kraljevim rješenjem od 27. siječnja 1861. Međimurje je izdvojeno iz Banske 
Hrvatske i priključeno Ugarskoj pa je zbog te činjenice Josip Tominac niti ne spominje u svome predavanju u travnju 1918. 

vicinalnih'*. Od toga je na državne željeznice spadalo 901 km, na Južnu 
željeznicu'“ 79 km, a na vicinalne željeznice 1.410 km. Po razmaku tračnica 
odnosno širini kolosijeka postojalo je 2.185 km normalno-tračnih (1,435 
m) i 205 km uskotračnih željezničkih pruga. Od potonjih s razmakom 
tračnica od 1,0 m postojala je Slavonsko-podravska vicinalna željeznica (tzv. 
Gutmannova željeznica) u duljini od 185 km te Vicinalna željeznica Zagreb- 
Samobor s razmakom tračnica od 0,76 m u duljini od 20 km. Od vicinalnih 
željeznica, u eksploataciji Kr. ug. državnih željeznica bilo je 1.081 km, Južna 
željeznica vodila je 124 km, a u vlastitoj prometnoj upravi bilo je 205 km 
(Slavonsko-podravska željeznica i Vicinalna željeznica Zagreb-Samobor). Na 
pojedine županije otpadalo je od sveukupno 2.390 km pruga sljedeće: Ličko- 
krbavska: ništa. S izgradnjom Ličke željeznice Lika je trebala dobiti 120 km 
glavne željeznice. Modruško-riječka: glavnih 192 km, vicinalnih 13 km, svega 
205 km. Zagrebačka: glavnih 260 km, vicinalnih 160 km, svega 420 km. 
Varaždinska: glavnih 3 km, vicinalnih 132 km, svega 135 km. Bjelovarsko- 
križevačka: glavnih 68 km, vicinalnih 262 km, svega 330 km. Požeška: 
glavnih 134 km, vicinalnih 183 km, svega 317 km. Virovitička: glavnih 77 
km, vicinalnih 438 km, svega 515 km. Srijemska: glavnih 246 km, vicinalnih 
222 km, svega 468 km.'* U periodu Austro-Ugarske Monarhije, djelovalo je 


dvadesetak dioničkih društava vicinalnih željeznica, a čije su pruge u cijelosti 


16 Od vicinalnih željeznica izgrađena je prva godine 1885. željeznica Barcs-Pakrac, koja je jedina bila pod 
upravom Južne željeznice. Onda slijedi Zagorska željeznica, Vinkovci-Brčko, Ruma-Vrdnik, Belišće-Kapelna, 
Varaždin-Golubovec, Osijek-Našice, Križevci-Bjelovar, St. Lorinc-Našice, Viljevo-Noskovci, Dugo Selo- 
Novska i Banova Jaruga-Pakrac, Belišće-Prandanovci, Bjelovar-Mišulinovac, Mišulinovac-Virovitica, Zagreb- 
Samobor, Ruma-Klenak, Vinkovci-Županja kao dio dravsko-posavske sjedinjene vicinalne željeznice, Osijek- 
Đakovo-Vrpolje, V&r&smajur-Voćin, Vrginmost-Karlovac, Belišće-Osijek, Petrovaradin-Beoćin, Kloštar-Virje, 
Osijek-Vinkovci, Vukovar-Šid-Rača, Virje-Koprivnica, Bjelovar-Velika Pisanica, Velika Pisanica-Garešnica- 
Grubišno Polje, Karlovac-Bubnjarci, Požega-Velika, te konačno 1916. godine Zabok-Stubica. Vidi HR- 
HDA-757. OP, Predavanje Josipa Tominca održano 26. i 27. travnja 1918., kut. br. 3. 

17 Carskoi kraljevsko povlašteno društvo južnih željeznica/ K. k. priv. Suidbahn-Gesellschaft ili kraće Društvo 
južnih željeznica bilo je najveće i najmoćnije željezničko dioničko društvo u Carevini nastalo ujedinjavanjem 
više moćnih financijskih grupa, odnosno društava na čelu s bankarskom kućom Rothschild. Do godine 1865. 
Društvo južnih željeznica izgradilo je prve tri pruge u Hrvatskoj nad kojima je vršilo svekoliku upravu i 
nadzor, i to: 1. pruga Pragersko/Čakovec-Kotoriba, otvorena je za promet 24. travnja 1860. kao dionica pruge 
Budimpešta-Nagykanizsa-Pragersko. Spajala je južnu Ugarsku s magistralom Beč-Trst, a prolazila je kroz 
Međimurje u duljini od 41 km; 2. pruga Zidani Most/Zagreb-Sisak (125,5 km) otvorena je za promet 1. listopada 
1862. kao odvojak magistralne pruge Beč-Ljubljana-Trst; 3. pruga Zagreb-Karlovac (53 km), I. dionica buduće 
pruge Budimpešta/Zagreb-Karlovac-Rijeka otvorena je za promet 1. lipnja 1865. II. dionicu pruge do Rijeke 
(Zakany(Budapest)/Koprivnica-Zagreb) (100,8 km) sagradila je država te pustila u promet početkom siječnja 
1870. III. dionicu pruge do Rijeke (Karlovac- Rijeka) (176,5 km) država je otvorila za promet 23. listopada 1873. 
Pruga Budimpešta-Rijeka bila j jeu vlasništvu i pod upravom Kr. ugarskih državnih željeznica (MAV - Magyar 
Kiralyi Allamvasutak). Država je 11. ožujka 1880. u Budimpešti sklopila ugovor s Društvom južnih željeznica 
te je otkupila željezničku prugu Zagreb-Karlovac. Društvo južnih željeznica vodilo je i eksploataciju Vicinalne 
željeznice Barcs-Pakrac. Vidi Siniša LAJNERT, Ustroj željeznica u Hrvatskoj od Austro-Ugarske do danas, 
Zagreb: HŽ-Hrvatske željeznice d.0.0., 2003., 16-24, 43 te Siniša LAJNERT, “Ustroj Direkcije Jugoslavenskih 
državnih željeznica Zagreb (1918.-1941.)", Arhivski vjesnik 60 (2017.): 188-189. 

18 HR-HDA-757. OP, Predavanje Josipa Tominca održano 26. i 27. travnja 1918., kut. br. 3. Također, vidi 
i Siniša LAJNERT, Slavonska podravska vicinalna željeznica, Zagreb: HŽ putnički prijevoz d.o.0.; Hrvatsko 
društvo željezničkih inženjera, 2016., 17-18. 


67 


Časopis za povijest Zapadne Hrvatske, XIII./13., 2018. 


Gradovi - točke u prostoru kroz povijesne mijene / Cities as points in space through historical change 


ili makar jednim svojim dijelom prolazile povijesnim hrvatskim prostorom." 
Centralna gruntovnica za željeznice u periodu Austro-Ugarske Monarhije 
nalazila se u Budimpešti. ?* 


2. Dioničarsko društvo prve jugozapadne krajiške mjesne 
željeznice u Budimpešti 


Više hrvatskih zastupnika na zajedničkom saboru uputilo se je krajem 
studenoga 1884. kr. ug. ministru javnih radnji i komunikacija, barunu Gavri 
Kemenyju, te je u njihovo ime zastupnik Nikola pl. Milić ministru razložio 
korist, koja bi potjecala od željezničke veze od Siska preko Petrinje i Gline 
u Topusko, eventualno i dalje prema Karlovcu“ i Tounju. Ta pruga, koja je 


19 Osim Dioničarskog društva prve jugozapadne krajiške mjesne željeznice u Budimpešti, na hrvatskim povijesnim 
prostorima postojala su još i sljedeća društva: Dioničko društvo željeznice Čakovec-Zagreb u Budimpešti, Dioničko 
društvo vicinalne željeznice Vinkovci-Brčko u Budimpešti, Vicinalna željeznica Varaždin-Golubovec d.d. u Budimpešti, 
Prekodunavska (Zapadnougarska) vicinalnaželjeznicau Budimpešti, Dioničarsko društvo Slavonskevicinalne željeznice 
u Budimpešti, Dioničarsko društvo vicinalne željeznice Križevci-Bjelovar-Virovitica-Barcs u Budimpešti, Dioničarsko 
društvo vicinalne željeznice Szt. Lorincz-Slatina-Našice u Budimpešti, Dioničarsko društvo Lonjskopoljske željeznice 
u Budimpešti, Dioničarsko društvo lokalne željeznice Ruma-Klenak u Budimpešti, Dioničarsko društvo Sjedinjenih 
drava-posavskih vicinalnih željeznica u Budimpešti (Dioničko društvo mjesne željeznice Vinkovci-Županja-savska 
obala i Dioničarsko društvo vicinalne željeznice Osijek-Đakovo-Vrpolje), Dioničko društvo vicinalne željeznice 
Petrovaradin-Beočin u Budimpešti, Podravske vicinalne željeznice d.d. u Budimpešti, Dioničarsko društvo Dunavsko- 
posavske vicinalne željeznice u Budimpešti, Dioničko društvo vicinalne željeznice Zabok-Stubica u Budimpešti, 
Dioničarsko društvo Rumsko-vrdničke lokalne željeznice u Zagrebu, Dioničarsko društvo lokalne željeznice Pecs- 
Donji Miholjac u Budimpešti, Vicinalna željeznica Zagreb-Samobor dioničko društvo u Budimpešti, Dioničarsko 
društvo Slavonsko podravske željeznice u Budimpešti, te Vicinalna željeznica Barcs-Pakrac d.d. u Budimpešti. Vidi 
LAJNERT, Ustroj željeznica u Hrvatskoj od Austro-Ugarske do danas, 42-56. Ovdje treba napomenuti da se na prostoru 
Kraljevine Hrvatske i Slavonije do 1918. godine s provedenim fuzijama uistinu nalazilo 18 vicinalnih željeznica, jer 
su dvije od gore navedenih (Prekodunavska (Zapadnougarska) vicinalna željeznica i Podravske vicinalne željeznice) 
potpadale u cjelini pod ugarsko područje, te su na taj način bile u nadležnosti same Mađarske. Vidi HR-HDA-757. OP, 
Predavanje Josipa Tominca održano 26. i 27. travnja 1918., kut. br. 3. 

20 Temeljem Zakonskog članka (I. 1868.) o vođenju posebne usredotočene gruntovnice željeznicah i kanalah, 
nalazećih se u zemljah krune ugarske, koji je sankcioniran 7. travnja 1868., za željeznice i kanale koji su se 
nalazili u zemljama ugarske krune, osnovana je posebna centralna (usriedotočena) gruntovnica, čija je svrha 
bila voditi na jednom mjestu cjelokupne nekretnine predmetnih poduzeća. Sjedište Centralne gruntovnice za 
željeznice bilo je u Budimpešti. Vidi Sbornik zakonah i naredabah valjanih za kraljevinu Hrvatsku i Slavoniju, 
godina 1869., br. 6, Zagreb: Tiskara Narodnih novinah, 1889., 46-55. 

21 Prvi se put javlja ideja o željezničkom spoju Siska s Karlovcem 13. veljače 1829. kada je na inicijativu 
Dvorskog ratnog vijeća iz 1827. godine, kapetan Josip Kajetan Knežić (1786-1848) napravio elaborat, prvi 
takve vrste u povijesti izgradnje željezničkih prometnica u Hrvatskoj, o izgradnji prometnice Sisak-Karlovac- 
Senj. Elaboratom se predlaže postavljanje viseće željeznice lijevom obalom Kupe od Siska do Karlovca, te 
rekonstrukciju i poboljšanje Jozefinske ceste na način da ova kombinirana željezničko-cestovna prometnica izađe 
na more u Senju. Knežićev elaborat dobro je ocijenjen, međutim daljnji koraci nisu uslijedili. Godine 1833./1834. 
zaslugom hrvatskog bana Franje Vlašića Knežićev se prijedlog pruge Sisak-Karlovac ponovo aktualizira, no 
početkom 1834. odloženo je do daljnjega očekivano trasiranje navedene pruge. Već 13. travnja 1840. grupa riječkih 
i karlovačkih trgovaca udruženih s nekim tršćanskim poslovnim ljudima na čelu s utjecajnim C. L. Bruckom poslala 
je predstavku vladaru u kojoj su zatražili odobrenje izgradnje željezničke pruge Sisak-Karlovac. Već 21. srpnja 
1840. Ugarsko namjesničko vijeće izdalo je grupi riječkih trgovaca odobrenje za prethodne radove na navedenoj 
pruzi. Dana 5. studenoga 1842. Bruck je Ugarskom namjesničkom vijeću podnio izrađeni elaborat za prugu 
Sisak-Karlovac. Izradio ga je inž. M. A. Sanfermo iz Venecije. Očekivano, Bruck nije iz Budima dobio nikakvo 
odobrenje niti koncesiju. Vidi Bernard STULLI, Prijedlozi i projekti željezničkih pruga u Hrvatskoj 1825.-1863., I. 
knjiga, Izvori za hrvatsku povijest, 4, Zagreb: Sveučilište u Zagrebu, Institut za hrvatsku povijest, 1975., 43-54. O 
prvotnim planovima i idejama željezničkog spoja Siska s Karlovcem i dalje do Senja vidi i Mira KOLAR, “Senjska 
željeznica", Senjski zbornik 26, br. 1 (1999.): 247-284. Također, vidi i VALENTIC, “Osnovni problemi prometne 
integracije i jadranske orijentacije hrvatskoga poduzetničkog građanstva u XIX stoljeću ", 37-84. 

bila trasirana već prije više godina te koju su deputacije zainteresiranih općina 
predložile Kr. zemaljskoj vladi u Zagrebu i Kr. ug. ministarstvu javnih radnji 
i komunikacija u Budimpešti, bila je važna osobito s gledišta rentabilnosti Kr. 
ugarskih državnih željeznica, a za jedan od najproduktivnijih predjela zemlje 
upravo životno pitanje. Tako je npr. kupalište u Topuskom bilo na glasu kao 
izuzetno ljekovito kupalište, čija su ljekovita vrela bila poznata još Rimljanima, 
a njegovu važnost povisivala je posebna okolnost, što su se bolesnici austro- 
ugarskoga pomorstva često liječili u tom kupalištu. Pola sata od Topuskog 
nalazila su se nalazišta željeznih ruda, koja su donosila malo zarade, jer su 
uslijed manjkavih prometnih veza imale veliku režiju. Iz istoga razloga 
nedostatka željezničke veze stradavali su i znameniti ugljenokopi, okolne šume, 
osobito Petrova Gora te općenito ukupna produkcija čitave okolice. Zastupnik 
je u svome obraćanju ministru spomenuo još važnost Petrinje i Gline, njihovu 
izravnu vezu sa bosanskom glavnom cestom, te važnost te željezničke veze sa 
političkoga i strateškoga gledišta. Ministar barun Kemeny priznao je korist te 
veze te obećao da će navedenu problematiku opširno ispitati. “ 

Još od godine 1875. Petrinja se zauzimala da se za gradnju pruge 
Sisak-Petrinja-Glina-Karlovac namaknu sredstva iz Krajiške investicionalne 
zaklade“. U tom pogledu je predstavništvo grada Petrinje prednjačilo, šaljući 
s vremena na vrijeme predstavke na najviša mjerodavna mjesta, te šaljući 
deputacije kralju, banu i odgovornim ministrima. Dok zakonom osigurane 
pruge u Slavoniji nisu bile izgrađene, nije bilo moguće ostvariti cilj, no 
krajem 1894. došlo je vrijeme, da se ozbiljno poradi i na izgradnji pruge Sisak- 
Petrinja-Glina-Karlovac, koja je zakonom““ također bila zajamčena. O koristi 
navedene pruge trebalo je biti govora u predstavci, koju je nadležnim tijelima 
trebala predati skupština, koja se na tu temu trebala održati 9. prosinca 1894. 
u Karlovcu. Za grad Petrinju bilo je svejedno tko je prvi pokrenuo to pitanje, 
pa ako ga je pokrenuo i Karlovac s obzirom na svoje interese, mora se istaći 

a je taj interes bio itekako spojen s interesom grada Petrinje i cjelokupnog 
pučanstva od Siska do Karlovca, posebno pučanstva na desnoj obali rijeke 
Kupe. Predstavništvo i građanstvo grada Petrinje podržalo je karlovačku 
skupštinu, na koju je gradsko zastupstvo izabralo gradonačelnika Štromara 
i gradskog vijećnika Nikolu Kosa, a trgovački i obrtnički stalež Stjepana 
Gavrilovića, Dragutina Hočevara i Josipa Slanca, da se zauzmu za izgradnju 
navedene željezničke pruge. Uz ove izaslanike na skupštinu u Karlovac trebali 
su otići i zastupnici II. banske imovne općine i više izaslanika iz ovih krajeva. 


22. NN, br. 276, Zagreb, 28. studenoga 1884., 3. 

23 Krajiška investicionalna zaklada osnovana je temeljem carskog zapovjednog pisma od 8. lipnja 1871. od 
izvanrednih dohodaka iz državnih šuma u hrvatsko-slavonskoj vojnoj krajini. Zaklada je financijski podupirala 
gradnju vicinalnih željeznica u Hrvatskoj i Slavoniji. 

24. Zakonski članak XXXVII. u predmetu gradjenja osiečko-sisačko-karlovačkoga diela AlfGld-riečke 
željeznice od 9. srpnja 1870. te Zakonski članak XXVI. o željeznicah, koje će se graditi u području Krajine od 
10. prosinca 1877. Vidi Sbornik zakonah i naredabah valjanih za kraljevinu Hrvatsku i Slavoniju, godina 1871., 
br. 14, Zagreb: Tiskarski zavod Narodnih novinah, 1894., 116-117; Sbornik zakonah i naredabah valjanih za 
kraljevinu Hrvatsku i Slavoniju, godina 1878., br. 7, Zagreb: Tiskara Narodnih novinah, 1879., 25-27. 

25 NN, br. 280, Zagreb, 6. prosinca 1894., 5. 

Na pučku skupštinu, koja se 9. prosinca 1894. trebala održati u Karlovcu 
radi izgradnje željezničke pruge Sisak-Petrinja-Glina-Karlovac izabrani su za 
izaslanike od strane Općinskog zastupstva Glina, načelnik Mate Levar, te 
zastupnici Kosta Sliepčević i Milan Škandalski, a od strane trgovačkog zbora i 
građanstva trgovci Mavro Hirschl i Julio Hirschl, svi iz Gline.** 

Na temelju molbe od 9. rujna 1894. kr. ug. ministar trgovine izdao je 
16. prosinca 1894. pod brojem 82.439 ces. i kr. komorniku barunu Ljudevitu 
Ožegoviću na jednu godinu dana dozvolu za predradnje parostrojne vicinalne 
željeznice projektirane od postaje Karlovac Kr. ug. državnih željeznica preko 
Ozlja, Durlinaca, Kamanja i Orljakova do Broda na Kupi odnosno prema 
Metliki do zemaljske granice.?“ 

Kr. ug. ministarstvo trgovine izdalo je 9. listopada 1896. pod brojem 
55.570 tvorničaru dr. Isidoru Krameru na jednu godinu dana dozvolu u svrhu 
predradnji za normalnotračnu parovoznu vicinalnu željeznicu projektiranu od 
postaje Sisak Ces. kr. povl. južne željeznice prolaskom kroz općine Petrinja, 
Kraljevčani, Maja i Glina do Topuskoga. * 

U vezi dozvole za željeznicu Sisak-Karlovac, Stjepan pl. Daubachy, 
predsjednik konzorcija za izgradnju mjesne željeznice Sisak-Karlovac, upoznao 
je krajem 1896. Khuena Hćderv4rya, bana Kraljevina Hrvatske, Slavonije i 
Dalmacije sa činjenicom da se u svrhu izgradnje navedene željeznice godine 
1884. ustrojio konzorcij na temelju prethodne koncesije, koju je dobio od 
ugarskoga ministra trgovine. S obzirom na činjenicu, da je ta željeznica raznim 
zakonima uvrštena u red onih investicija, za koje je Krajiška investicionalna 
zaklada bila obvezna na potporu? te stoga što je imala podršku bana i zajedničke 
ugarske vlade, to je konzorcij svu snagu unio u to, da dovrši predmetne 
predradnje. Već nakon kratkoga vremena, godine 1888., došlo je do ophoda 
navedene pruge, nakon toga do koncesijske rasprave. Nakon toga su, uslijed 
odredbi kr. ugarskog ministra trgovine, poduzete razne promjene na pruzi i 
u proračunu troškova, te je od strane koncesionara bio koncem godine 1889. 
cijeli posao dovršen. Trebalo je pristupiti financiranju predmetne željeznice. 
Kr. ugarski ministar trgovine raznim je naredbama, upravljenim na konzorcij 
urgirao izvješće o načinu pokrića temeljnih dionica. Pošto ban Hećderv4ry 
tada nije mogao nabaviti sredstava iz investicionalne zaklade, to je konzorcij 


26 NN, br. 280, Zagreb, 6. prosinca 1894., 4. 

27. HR-HDA-79. Zemaljska vlada. Odjel za unutarnje poslove - Zagreb (1869-1921) (dalje: HR-HDA-79. 
UOZV), sv. 10-4, kor.br. 62546/1894., kut. br. 1424. 

28  HR-HDA-79. UOZV, sv. 10-4, kor.br. 63485/1896., kut. br. 1425. 

29  Previšnjim zapovjednim pismom, izdanim 26. studenoga 1877. u Budimpešti, car je odredio da se iz Krajiške 
investicionalne zaklade, za gradnju željeznica u krajiškom području izdvoji 56 25%. Od željezničkih pruga koje 
su trebale biti građene u krajiškom području na račun dohodaka Investicionalne zaklade, određena je i pruga 
Sisak-jedna postaja karlovačko-riječke željeznice. Car je 15. srpnja 1881. u svojoj Naredbi o ustanovljenju 
i upravljanju vanrednih dohodakah hrvatsko-slavonske Krajine, o svrhah, u koje se ti dohodci upotriebljivati 
imadu, i o načinu toga upotriebljivanja naglasio da će se navedena pruga graditi na trošak Investicionalne 
zaklade, tek ako sredstva te zaklade za tu svrhu budu dovoljna te ako bi ta pruga bila izvedena preko tadašnjeg 
krajiškog područja. Vidi List zemaljske uprave za hrv.-slav. vojnu Krajinu, godina 1877., Zagreb: Tipografički i 
litografički zavod C. Albrechta, 1877., 13-15; List zemaljske uprave za hrv.-slav. vojnu Krajinu, godina 1881., 
Zagreb: Tipografički i litografički zavod C. Albrechta, 1881., 150-156. 

podnio izvješće o tome ugarskoj vladi. Primivši taj izvještaj na znanje, vlada 
je izjavila, da se svaki daljnji rad obustavlja dotle, dok ne bude konzorcij u 
položaju, da iskaže potrebna sredstva za pokriće temeljnih dionica, odnosno 
dok se investicionalna zaklada ne izjasni o visini svojega prinosa. Međutim, 
u međuvremenu se promijenilo i stanje u konzorciju. Na mjesto dotadašnjeg 
predsjednika Nikole pl. Czernkovicha, bio je izabran narodni zastupnik Đuro 
pl. Đurkovics, no pošto on kao zastupnik na ugarskom zajedničkom državnom 
saboru, tu čast nije mogao prihvatiti, izabrao je konzorcij za predsjednika 
Stjepana pl. Daubachya. U tome trenutku investicionalna zaklada po 
objavljenim iskazima imala je dovoljno sredstava za potporu željeznice Sisak- 
Karlovac, odnosno za preuzimanje dotičnih temeljnih dionica. Nepokriveni 
dio temeljnih dionica iznosio je prema tadašnjem stanju građevne glavnice 
1,400.000 forinti. Konzorcij nije postavio zahtjev, da se taj iznos odmah u 
cijelosti doznači. Njemu je bilo dovoljno, ako bi ban Hećderv4ry tu svotu 
osigurao, te obvezao investicionalnu zakladu, da je isplati konzorciju odnosno 
dioničarskom društvu koje se imalo ustrojiti u 7 godišnjih obroka po 200.000 
forinti s pripadajućim kamatama te preuzeti za tu svotu temeljne dionice. 
Stjepan pl. Daubachy naglasio je banu veliku lokalnu, trgovačku, stratešku i 
političku važnost ove željeznice. S obzirom na teško stanje gospodarstva toga 
područja, koje bi opravdalo gradnju spomenute željeznice kao gradnju iz nužde 
te obzirom na izuzetno razvijeni trgovački promet prema Rijeci, Stjepan pl. 
Daubachy zamolio je na kraju bana da u svrhu dovršenja izgradnje željeznice 
Sisak-Karlovac dozvoli konzorciju, za pokriće još nepokrivenog dijela temeljnih 
dionica iz Krajiške investicionalne zaklade svotu od 1,400.000 forinti plativih 
u 7 godišnjih obrocima po 200.000 forinti s pripadajućim kamatama_* 
Dana 10. siječnja 1898. Simon (Šimun) Frangeš je u ime konzorcija 
za gradnju željeznice Sisak-Karlovac obavijestio bana Kraljevina Hrvatske, 
Slavonije i Dalmacije, da je navedeni konzorcij, koji je preuzeo zadaću izgraditi 
željeznicu od Capraga preko Petrinje i Gline u Karlovac, dovršio svoje radnje, 
te je svoj prerađeni projekt prema zahtjevima ophodnoga povjerenstva već 
prije nekoliko godina predao Kr. ministarstvu trgovine. Projekt je pregledan i 
pozitivno ocijenjen te je konzorcij ponovo pozvan da predloži iskaz o pokriću 
temeljne glavnice i da pristupi raspravi u svrhu dobivanja definitivne koncesije 
za gradnju. Simon Frangeš zamolio je bana da donese odluku o tome koliko 
i pod kojim modalitetima bi Krajiška investicionalna zaklada u smislu c. i 
kr. naredbe od 15. srpnja 1881. preuzela temeljnih dionica. Po prethodno 
odobrenom proračunu iznašala je građevna glavnica 5,305.400 forinti, a 
glavnica temeljnih dionica 35% ili 1,856.890 forinti. Odbije li se od ove svote 
zakonom ustanovljeni prinos države, te prinos drugih interesenata, to je ostala 
još nepokrivena svota od 1.200.000 forinti. Pošto se konzorcij nadao da će 
još 200.000 forinti pokriti prinosom drugih interesenta, to bi se smanjila 


30 HR-HDA-78. Zemaljska vlada (Hrvatsko-slavonsko-dalmatinska zemaljska vlada). Predsjedništvo-Zagreb 
(1869-1921) (dalje: HR-HDA-78. PRZV), Krajiška investicijska zaklada, Opći spisi, ban Kraljevinah Hrvatske, 
Slavonije i Dalmacije, ur. br. 1014/1897., kut. br. 1245 (2). 

nepokrivena svota temeljnih dionica na 1,000.000 forinti. U slučaju kada bi 
investicionalna zaklada preuzela samo 1,000.000 temeljnih dionica, rasprava 
za dobivanje definitivne koncesije mogla je odmah započeti. Investicionalna 
zaklada trebala se samo obvezati da će preuzeti ove dionice u pet godišnjih 
obroka, isplativši svake godine samo 200.000 forinti. Simon Frangeš naglasio 
je na kraju banu da se ova željeznička pruga nalazi isključivo na tlu u bivšoj 
krajini te ga je zamolio da usliši molbu konzorcija?! 

Početkom 1901. godine u dnevnom tisku objavljena je informacija o 
tome da bi još tijekom te godine počela gradnja prve vicinalne željeznice u 
bivšoj hrvatskoj vojnoj krajini, i to pruga kroz Banovinu od Capraga preko 
Petrinje i Gline do Vrginmosta, od kuda se ona mogla nastaviti s jedne strane do 
Karlovca, a s druge strane preko Plitvičkih jezera prema Otočcu i Senju. Dana 
28. prosinca 1900. održana je u Budimpešti konačna konferencija glede izdanja 
građevne dozvole za izgradnju vicinalne željeznice od Capraga do Vrginmosta. 
Konferenciji je predsjedavao državni tajnik zajedničkoga Kr. ug. ministarstva 
trgovine dr. Franjo Nagy, a nazočili su: zastupnik Kr. zemaljske vlade u 
Zagrebu, građevni nadsavjetnik Juraj Augustin, izaslanici ratnoga ministarstva, 
ministarstava trgovine i poljodjelstva, državne željeznice, C. i kr. povlaštene 
južne željeznice, te koncesionari i poduzetnici gradnje. Na temelju predložene 
potanke građevne osnove bila je dozvoljena građevna glavnica od 5,974.000 
kruna. Po građevnoj osnovi pruga je bila duga 57,7 kilometara, a trebala je imati 
pet glavnih i tri manje postaje. Jamčevina je iznašala 240.000 kruna. Za nabavu 
građevne glavnice trebalo se izdati 65% prioritetnih i 35% temeljnih dionica, 
to jest za 2,090.900 kruna temeljnih dionica. U toku rasprave upozorio je 
poduzetnik gradnje, Gfrerer, na tu okolnost, da se u blizini projektirane postaje 
Gora nalazi podulji klizajući teren (Rutschterrain), te je stavio prijedlog, da 
se odustane od gradnje u tome pravcu, jer bi u tome slučaju taj dio pruge 
bio pogibeljan. Učvršćenje istoga tražilo bi silan trošak. Ovaj prijedlog je 
usvojen te je graditelju naloženo, da odmah izradi i predloži varijantu, kojom 
će se mimoići taj teren. Što se naziva nove pruge tiče, bilo je istaknuto, da 
je valja smatrati dijelom one prvotno projektirane “druge željezničke pruge", 
koja bi spojila važnu stovarišnu postaju Sisak s Karlovcem, dotično s Rijekom 
te je stoga valja nazvati: djelomična pruga (Iheilstrecke) Caprag-Vrginmost, 
sisačko-karlovačke željeznice. Ovim imenom htjelo se naglasiti značaj ove 
željeznice, koja je doduše trenutno bila bez priključka prema Rijeci, dotično 
prema Jadranskom moru, ali koja se imala smatrati dijelom, odnosno začetkom 
takozvanih gornjo-krajiških željeznica. Što se tiče nabave temeljnih dionica, 
izrazio je zastupnik zajedničke vlade da je ona pripravna doprinijeti veću svotu, 
a i od investicionalne zaklade je bio osiguran znatan doprinos. Pored svega toga 
manjkala je još znatna svota, koju je trebalo nabaviti prije no što se započne s 
gradnjom. Koncesionari su se trebali još jednom obratiti svim zainteresiranim, 
a naročito na grad Sisak, koji do tada nije preuzeo nikakve temeljne dionice. 


31 HR-HDA-78. PRZV, Krajiška investicijska zaklada, Opći spisi, ban Kraljevinah Hrvatske, Slavonije i 
Dalmacije, ur. br. 1014/1897., kut. br. 1245 (2). 

Promet budućom željeznicom trebalo je preuzeti Ravnateljstvo Kr. ug. državne 
željeznice te je dogovoreno da se državna pruga može upotrijebiti do postaje 
južne željeznice u Sisku i odande do postaje Caprag. Gradnjom ove željeznice 
bilo je omogućeno i otvorenje bogatih ugljenika u Banovini. Jeftin i kvalitetan 
ugljen bio je temelj industrije. U Zagrebu se tada plaćao metrički cent ugljena 
po 2 krune i 40 filira. Kada bi se otvorili ugljenici u Banovini, nabavljao bi se 
ugljen preko Siska možda uz polovinu te cijene, a Sisak bi dobio ugljen, dakle 
podlogu industrije, još jeftinije. %* 

Dozvolbenu izpravu za parovoznu vicinalnu željeznicu Sisak-Caprag- 
Vrginmost kao dijela pruge Vicinalne željeznice Sisak-Karlovac potpisao je 15. 
svibnja 1902. u Budimpešti Lajos Lang, kr. ug. ministar trgovine, i to uslijed 
carskog rješenja od 11. travnja 1902. Na temelju ove koncesijske isprave dobili 
su Simon Frangeš iz Zagreba i budimpeštanska tvrtka “Gfrerer, Schoch i 
Grossmann* dozvolu i preuzeli obvezu, da će parovoznu vicinalnu željeznicu, 
koja je izlaskom od postaje Caprag kao krajnje prometne točke, uvrštene u 
prugu Sisak-Sunja Kr. ug. državnih željeznica, vodila u pravcu općine Petrinja, 
Glina do Vrginmosta, izgraditi pod određenim uvjetima i da će istu dok 
traje valjanost koncesijske isprave, držati neprekidno u prometu. Zapisnik o 
koncesijskoj raspravi sastavljen je 28. prosinca 1900. Za izgradnju i shodno 
prometno uređenje koncesionirane željeznice ustanovljena je potrebita faktična 
glavnica od 5,974.000 kruna, od koje su glavnice koncesionari bili dužni za 
nabavu prometnih sredstava upotrijebiti 290.000 kruna. Koncesionari su 
prije izdavanja koncesije bili dužni položiti kod Kr. ug. središnje državne 
blagajne jamčevinu od 260.000 kruna. Prometna sredstva, šine i ini materijal, 
koncesionari su bili dužni nabaviti u tuzemstvu. U roku od tri mjeseca, 
računajući od datuma predmetne koncesijske isprave, koncesionari su bili 
dužni osnovati dioničko društvo. Sjedište društva bilo je u Budimpešti, a 
službeni poslovni jezik bio je mađarski.“ Trajanje koncesije ustanovljeno je 
na 90 godina, poslije čega je željeznica trebala besplatno pripasti u vlasništvo 
i slobodno uživanje ugarske države. Kr. ug. ministar trgovine bio je ovlašten 
da po svojem izaslanom povjereniku pregledava i kontrolira poslovodstvo i 
upravu mjesne željeznice.“ 

Prema Uvjetima u pogledu gradnje i prometnog uređenja diela pruge 
Sisak-Caprag-Vrginmost  parovozne  vicinalne željeznice  Šisak-Karlovac, 
normalnotračna parovozna vicinalna željeznica (1,435 m) trebala je biti 
napravljena tako da vlakovi na pruzi mogu voziti s najvećom brzinom od 40 
km/h. Donja gradnja trebala je biti napravljena za jedan kolosijek. Najveći 


32 NN, br. 4, Zagreb, 5. siječnja 1901., 4. 

33 O problematici uvođenja mađarskog jezika na željeznicama u Hrvatskoj te o otporu koji je to uvođenje 
izazvalo vidi Ljiljana DOBROVŠAK, “Zaposlenici na željeznicama u Hrvatskoj 1903. godine“, Časopis za 
suvremenu povijest 40, br. 2 (2008.): 489-516; Mato ARTUKOVIĆ, “Biskup Strossmayer i pitanje jezikau školama 
“Mađarskih kralj. državnih željeznica" u Hrvatskoj", Croatica Christiana periodica 34, br. 66 (2010.): 153-169. 
34 Sbornik zakonah i naredabah valjanih za Kraljevinu Hrvatsku i Slavoniju, godina 1902., br. 42, Zagreb: 
Tisak Kralj. zemaljske tiskare, 1903., 270-283. Također vidi i HR-HDA-573. BDH/Z, dosje D. d. Prve 
jugozapadne krajiške mjesne željeznice, svež. br. 1219. 

uspon, odnosno pad ustanovljen je s 12,5%0o. Zavoji nisu smjeli na otvorenoj 
pruzi imati manji polumjer od 250 m. Normalna širina tjemena željeznice u 
razini donje gradnje, odnosno u visini donje površine šljunčanog sloja trebala je 
biti barem 4 m. Tračnice su trebale biti čelične i nisu smjele po tekućem metru 
biti lakše od 23,6 kg, Opterećenje tračnica pod pritiskom kotača od 6.000 kg 
nije smjelo premašivati po četvornom centimetru 1.000 kg. Na željezničkoj 
pruzi trebalo je izvesti sljedeće postaje, odnosno ugibališta i stanice: 1. 
Mošćenica, tovarišna postaja (duga 250 m), 2. Petrinja, vodna postaja (duga 
400 m), 3. Hrastovica, tovarišna postaja (duga 250 m), 4. Kraljevčani, tovarišna 
postaja (duga 250 m), 5. Grabovac, postaja (duga 350 m), 6. Glina, vodna 
postaja (duga 400 m), 7. Topusko, postaja (duga 350 m), 8. Vrginmost, zadnja 
i parostrojna postaja (duga 400 m). Između profila 37/47 pruge Sisak-Sunja 
Kr. ug. državnih željeznica imala se izvesti priključna postaja pod nazivom 
“Caprag". Na otvorenoj pruzi trebalo je sagraditi 15 stražarnica s pripadajućim 
zgradama, zdencima i krušnim pećima.? 

Na temelju koncesijske isprave, izdane u ime Kr. ug. ministarstva 
trgovine 15. svibnja 1902., br. 33.132, osnovali su Simon Frangeš i dr. u 
Zagrebu te “Gfrerer, Schoch i Grossmann“, budimpeštanska poduzetnička 
tvrtka, kao solidarno pravni koncesionari, dioničko društvo pod nazivom: 
Prva jugozapadna krajiška mjesna Željeznica, te su prenijeli sva svoja stečena 
prava i preuzete obveze na dioničko društvo, koje se je konstituiralo 26. svibnja 
1902. u Budimpešti. Svrha društva bila je: izgradnja i održavanje prometa na 
lokalnoj željezničkoj pruzi Sisak-Caprag-Vrginmost, graditi i u prometu držati 
sve one glavne, pobočne i industrijske željezničke pruge, koje je društvo u 
buduće na temelju ugovora ili koncesijske isprave gradilo, stvaranje i održavanje 
takovih tvorničkih ili drugih poduzeća, koja su sa željezničkim poduzetnicima 
dioničkog društva iz trgovačkih interesa stajali u vezi. Na glavnoj osnivačkoj 
skupštini, kojoj je predsjedavao Đuro pl. Đurković, predložena je koncesija 
i nacrt temeljnih pravila. Nakon što su pravila prihvaćena, proglašeno je 
osnivanje društva. Nakon toga su utemeljitelji predložili imenik članova 
ravnateljstva, te je obavljen izbor nadzornog odbora. Ravnateljstvo, koje se 
odmah konstituiralo, izabralo je s obzirom na zasluge, što ih je za društvo 
stekao, Đuru pl. Đurkovića predsjednikom društva i ravnateljstva. U 
ravnateljstvo su imenovali, po pravilima, po jednog člana ministar trgovine, 
ban kraljevina Hrvatske i Slavonije, te ministar poljodjelstva. U prvom su 
ravnateljstvu bili: odsječni savjetnik Vladimir pl. Ehrenhčfer, nadinžinir kr. 
Zemaljske vlade Stanisavljević, prof. Simon Frangeš, predsjednik II. banske 
imovne općine Sofro Ljuboević, tvorničar Đuro Gavrilović i zastupnik Josip 
Mašeg. U svome govoru istaknuo je Đuro pl. Đurković zasluge bana i ministra 
trgovine, koji su svojim utjecajem omogućili gradnju željeznice od Capraga do 
35 Sbornik zakonah i naredabah valjanih za Kraljevinu Hrvatsku i Slavoniju, godina 1902., br. 42, Zagreb: Tisak Kralj. 
zemaljske tiskare, 1903., 283-299. Nakon što je godine 1903. pruga Caprag-Vrginmost (58 km) izgrađena, službena 
mađarska željeznička statistika prikazala je tehničke specifikacije za tu prugu. U odnosu na podatke iz koncesije, različit 


je maksimalan uspon na pruzi, koji je iznosio 15,5% te broj postaja (12). Vidi HR-HDA-757. OP, II. Kivonat a magyar 
szent korona orszagaiban megćpiilt, valamint ćpitćs alatt allo helyi ćrdekii vasutak engedelyokirataibdi, str. 8-9, kut. br. 3. 

Vrginmosta, te je upozorio da je prvobitna koncesija bila izdana za prugu Sisak- 
Karlovac, no da se za cijelu prugu nisu mogle osigurati temeljne dionice, iako 
je bila s velikim troškom napravljena građevna osnova, te obavljen i politički 
ophod. Ovaj projekt, napravljen već godine 1885., morao je biti napušten, te 
je društvo bilo primorano temeljem nove dozvole izraditi sasvim novu prugu, 
koja je tada vodila sredinom banovačkih ugljenika, te je trebala biti od najveće 
koristi za banovinu, gdje su se mogle izgraditi tvornice i otvoriti ugljenokopi i 
time osigurati unosnost željeznice, kao i blagostanje naroda.?* 

Odsječni savjetnik Kr. ug. ministarstva trgovine Vladimir Ehrenhofer 
pregledao je u listopadu 1902. po nalogu ministra trgovine gradnju banovačke 
željeznice, te je ustanovio, da svi radovi odlično napreduju. Na cijeloj pruzi 
tada je bilo zaposleno oko 2000 radnika, koji su, osim otprilike 15%, svi bili 
domaći žitelji. Ukoliko bi potrajalo povoljno vrijeme, predviđeno je da će svi 
radovi uskoro biti dovršeni te bi se cijela pruga od Capraga do Vrginmosta već 
u mjesecu svibnju iduće godine mogla predati javnome prometu. 

Dana 28. srpnja 1903. svečano je otvorena novosagrađena pruga vicinalne 
željeznice Caprag-Vrginmost. Povjerenstvo, koje je prugu trebalo pregledati, te 
je eventualno predati javnome prometu, sastalo se na kolodvoru u Sisku. Na 
čelu povjerenstva bio je odsječni savjetnik zajedničkog Kr. ug. ministarstva 
trgovine Vladimir pl. Ehrenhčfer. U povjerenstvu su bili: od strane Kr. ug. 
ministarstva trgovine inženjer Bene, od strane Glavnog nadzorništva za 
željeznice i parobrodarstvo inženjer Maširević; nadalje građevni nadsavjetnik 
Augustin, tehnički savjetnik Duka, predsjednik Dioničarskog društva prve 
jugozapadne krajiške mjesne željeznice Đuro pl. Đurković, članovi Upravnog 
odbora društva: prof. Frangeš, I. pl. Stanisavljević i L. Mašeg; upravitelj 
željezničke Prometne uprave u Zagrebu 1. Leitner s više nadzornika, građevni 
železnički inženjer Gfrerer, savjetnik Banskog stola Zaviška kao zastupnik 
investicionog fonda, nadalje podžupan M. A. pl. Fodroczy, sisački načelnik 
Horvat s podnačelnikom N. pl. Šipušom, načelnik grada Petrinje Borošić; 
od strane kotarske oblasti: kotarski predstojnik L. pl. Labaš, Drag. Spoja i 
Milan Zako. Zagrebačku Trgovačko-obrtničku komoru zastupali su članovi: 
N. Gavella i A. Gnezda, a osječku Irgovačku-obrtničku komoru predsjednik 
Drag. Laubner i član Hofbauer. Povjerenstvu se priključio i narodni zastupnik 
iz Gline D. Sliepčević. Povjerenstvo se odvezlo posebnim vlakom u Caprag, 
od kuda je započela ophodnja nove pruge. Vlak je stao na svim postajama: 
Petrinja, Hrastovica, Kraljevčani, Bačuga, Grabovac, Maja, Glina, Topusko i 
Vrginmost. Pošto je povjerenstvo stanicu Vrginmost kao i pripadajuće zgrade 
pregledalo, te pošto nije bilo prigovora, to je odsječni savjetnik Ehrenhčfer u ime 
ministra trgovine proglasio prugu otvorenom, te je predao javnom prometu. 
U 17.30 sati vratilo se povjerenstvo u Sisak. U 21.30 sati održan je u Sisku u 
“Velikom Kaptolu" banket. Predsjednik željezničkog dioničkog društva izrekao 
je zdravicu kralju, zatim je nazdravio zajedničkoj vladi, ministru-predsjedniku 


36 NN, br. 122, Zagreb, 30. svibnja 1902., 5. 
37 NN, br. 237, Zagreb, 15. listopada 1902., 3. 

i ministru trgovine, autonomnoj vladi, banu, željezničkom povjerenstvu, na 
čelu s odsječnim savjetnikom Ehrenhčferom, te ostalim prisutnim gostima. 
Od tada je počela na spomenutoj pruzi redovita vožnja. * 

Temeljem naredbe Kr. ug. ministarstva trgovine br. 50.420/III od 23. 
srpnja 1904. održana je tehnička superkolaudacija pruge Caprag-Vrginmost. 
Zapisnik o tome sastavljen je 17. kolovoza 1904. i narednih dana u Sisku. 
Na kolaudaciji nazočni su bili predstavnici Kr. ug. ministarstva trgovine, Kr. 
ug. državnih željeznica, Generalne inspekcije za željeznice i parobrodarstvo, 
Ravnateljstva Kr. ug. državnih željeznica te Prve jugozapadne krajiške mjesne 
željeznice (Nikolaus Gfrerer, član ravnateljstva). Komisija je proputovala cijelu 
prugu te utvrdivši neke nedostatke, zatražila da se oni otklone.? 

Prema bilanci od 31. prosinca 1904., čisti dobitak dioničarskog društva 
iznosio je 112.921 kruna. Dionički kapital iznosio je 7,069.200 kruna.“ 

Kao primjer eksploatacije vicinalne željeznice Caprag-Vrginmost 
prikazani su njeni rezultati u periodu 1903-1905: 


Godina _|Broj prevezenih |Prevaljeni putnički | Opremljeno robe | Prevaljeni tonski 
putnika kilometri (pkm)* | (dobara) utonama | kilometri (tkm) 


50.000 1.036.000 337.000 
127.000 2.402.000 1.024.000 
143.000 2.736.000 1.221.000 


Istovremeno, kao primjer financijskih pokazatelja, prikazani su njeni 
rezultati u krunama u periodu 1903.-1905., i to: 


84.000 82.000 


205.000 196.000 
228.000 216.000 


Usporedimo li, kao primjer, podatke iz 1905. godine s rezultatima 
nekih drugih vicinalnih željeznica iz iste godine, dobijemo sljedeće: “* 


38 NM, br. 172, Zagreb, 30. srpnja 1903., 5. Putnici koji su htjeli ići u Topusko, nisu mogli putovati željeznicom 28. 
srpnja, već je bilo predviđeno, da se voze već drugi dan, tj. 29. srpnja. Vidi VN, br. 165, Zagreb, 22. srpnja 1903., 4. 
39 HR-HDA-573. BDH/Z, dosje D. d. Prve jugozapadne krajiške mjesne željeznice, svež. br. 1219. 

40 Mihok'scher Ungarischer Compass, 1905.-1906., Financielles und Commercielles Jahrbuch, II. Theil: 
Assecuranzen, Industrie- und Verkehrs-Unternehmungen, Staat und Stćidte-Finazen, XXXII., Budapest: 
Stephaneum nyomda r.t., 1906., 487. 

41 Statistički godišnjak Kraljevina Hrvatske i Slavonije, 1905.,1., Zagreb: Kr. zemaljski statistički ured, 1913., 654-655. 
42. Putnički kilometar jest mjerna jedinica koja izražava prijevoz jednog putnika na udaljenosti od jednoga 
kilometra. 

43 Tonski kilometar, oznaka tkm, mjera koja se upotrebljava u prometu tereta koja pokazuje transportni učinak 
teretnih vozila. Dobiva se kao umnožak mase prevezenog tereta i prevoženih kilometara. Konkretnije, tonski 
kilometar jest mjerna jedinica koja izražava prijevoz jedne tone robe na udaljenosti od jednoga kilometra. 

44 Statistički godišnjak Kraljevina Hrvatske i Slavonije, 1905.,1., Zagreb: Kr. zemaljski statistički ured, 1913., 654-655 i 
Statistički godišnjak Kraljevina Hrvatske i Slavonije, 1906-1910.,TI., Zagreb: Kr. zemaljski statistički ured, 1917., 479-480. 


76 


Siniša LAJNERT 
Dioničarsko društvo Prve jugozapadne krajiške mjesne željeznice (1902-1940) 


Na Zagorskoj vicinalnoj željeznici (Čakovec-Zagreb) prevezeno je 
581.000 putnika s 16.393.000 prevaljenih putničkih kilometara i otpremljeno 
je 224.000 tona robe (dobara) s prevaljenih 9.219.000 tona kilometara. 
Prometni primici iznosili su 480.000 kruna, a drugi primitci 8.000 kruna. 
Drugi izdatci iznosili su 13.000 kruna. 

Na vicinalnoj željeznici Vinkovci-Brčko prevezeno je 91.000 putnika s 
2.507.000 prevaljenih putničkih kilometara i otpremljeno je 126.000 tona robe 
(dobara) s prevaljenih 3.797.000 tona kilometara. Prometni primitak iznosio 
je 431.000 kruna, a drugi primitci 4.000 kruna. Prometni izdaci iznosili su 
205.000 kruna, a drugi izdaci 55.000 kruna. 

Na vicinalnoj željeznici Varaždin-Golubovec prevezeno je 100.000 
putnika s 1.728.000 prevaljenih putničkih kilometara i otpremljeno je 
101.000 tona robe (dobara) s prevaljenih 2.314.000 tona kilometara. Prometni 
primitak iznosio je 159.000 kruna, a drugi primitci 3.000 kruna. Prometni 
izdaci iznosili su 84.000 kruna, a drugi izdaci 37.000 kruna. 

Na Slavonskoj vicinalnoj željeznici prevezeno je 337.000 putnika s 
8.887.000 prevaljenih putničkih kilometara i otpremljeno je 323.000 tona 
robe (dobara) s prevaljenih 13.408.000 tona kilometara. Prometni primitak 
iznosio je 934.000 kruna, a drugi primitci 10.000 kruna. Prometni izdaci 
iznosili su 438.000 kruna, a drugi izdaci 89.000 kruna. 

Na vicinalnoj željeznici Križevci-Bjelovar-Virovitica-Barcs prevezeno je 
355.000 putnika s 7972.000 prevaljenih putničkih kilometara i otpremljeno je 
163.000 tona robe (dobara) s prevaljenih 4.408.000 tona kilometara. Prometni 
primitak iznosio je 625.000 kruna, a drugi primitci 14.000 kruna. Prometni 
izdaci iznosili su 307.000 kruna, a drugi izdaci 9.000 kruna. 

Na vicinalnoj željeznici Szt. Lorincz-Slatina-Našice prevezeno je 
325.000 putnika s 6.641.000 prevaljenih putničkih kilometara i otpremljeno 
je 250.000 tona robe (dobara) s prevaljenih 8.233.000 tona kilometara. 
Prometni primitak iznosio je 689.000 kruna, a drugi primitci 2.000 kruna. 
Prometni izdaci iznosili su 336.000 kruna, a drugi izdaci 30.000 kruna. 

Na dan 31. prosinca 1905. sjedište društva bilo je u Budimpešti, V. 
Alkotm4ny-utcza 8. Ravnateljstvo društva bilo je sljedeće: predsjednik: 
Gyčrgy Gyurkovics, Sofro Ljubojevič, Gyorgy Augustin, Robert Bokor, 
dr. Bćla von Fin4czy, P4l Kov&cs, Alad4r Ehrenhčfer, Frigyes Schoch, Alb. 
Titze, Josef Mašeg, Gyčrgy Gavrilovič, Vilmos Grossmann, Mikl6s Gfrerer, 
P4l Latinovits, Simon Frangeš, dr. Zoltan Okolicsanyi, Gyula Poleschensky, 
Julijo Stanisavljević. Dionički kapital iznosio je 7,069.200 kruna podijeljen 
na 10.455 temeljnih i 24.891 prvenstvenih dionica po 200 kruna. Građevni 
račun društva (Bahnbau) iznosio je također 7,069.200 kruna. Cisti dobitak 
iznosio je 116.375 kruna.“ 


45 Compass Finanzielles Jahrbuch fiir Oesterreich-Ungarn, 1907., Band II., XL., Wien: K. u. k. Hof- 
und Universititts-Buchhindler, 1906., 1112. Također vidi Mihok'scher Ungarischer Compass, 1906.-1907., 
Financielles und Commercielles Jahrbuch, II. Theil: Assecuranzen, Industrie- und Verkehrs-Unternehmungen, 
Staat und Stddte-Finazen, XXXIV., Budapest: Stephaneum Buchdruckerei A.G., 1907., 535. 

Zakonski članak XV. kojim se dozvoljuje vicinalna željeznica Vrginmost- 
Karlovac, projektirana kao nastavak pruge Sisak- Caprag-Vrginmost Dioničarskog 
družtva prve jugozapadne krajiške vicinalne željeznice donesen je 27. kolovoza 
1906. Navedenim zakonom Kr. ug. ministarstvo trgovine je ovlašteno da 
može dozvoliti vicinalnu parovoznu željeznicu koja je vodila iz Vrginmosta 
kao nastavak pruge Sisak-Caprag-Vrginmost Dioničarskog društva prve 
jugozapadne krajiške mjesne željeznice, do postaje Karlovac Kr. ug. državnih 
željeznica.“ 

Dodatak k dozvolbenoj izpravi parovozne vicinalne željeznice Sisak- 
Caprag-Vrginmost, kao dijela vicinalne željeznice Sisak-Karlovac donio je 
19. rujna 1906. Franjo Kossuth, kr. ug. ministar trgovine u Budimpešti. 
Temeljem ovoga Dodatka dobilo je Dioničarsko društvo prve jugozapadne 
krajiške mjesne željeznice dozvolu (koncesiju) i preuzelo obvezu, da će kao 
nastavak parovozne vicinalne željeznice Sisak-Caprag-Vrginmost od zadnje 
postaje Vrginmost spomenute vicinalne željeznice do postaje Karlovac Kr. ug. 
državnih željeznica sagraditi navedenu željeznicu pod određenim uvjetima i 
da će istu dok traje valjanost koncesijske isprave, držati neprekidno u prometu. 
Zapisnik o koncesijskoj raspravi sastavljen je 11. lipnja 1904. Koncesionar je bio 
dužan dovršiti gradnju pruge, te željeznicu predati javnome prometu za 1 % 
godinu, računajući od datuma koncesije. Glede priključka k postaji Karlovac 
Kr. ug. državnih željeznica, kao i glede zajedničke uporabe priključne postaje, 
koncesionar je bio dužan nagoditi se s Ravnateljstvom Kr. ug. državnih 
željeznica. Faktična glavnica Prve jugozapadne krajiške mjesne željeznice, 
koja je uslijed izgradnje pruge Sisak-Caprag-Vrginmost bila ustanovljena na 
5.974.000 kruna, povećana je s dodatnih 4,740.000 kruna za izgradnju i 
poslovno uređenje pruge Vrginmost-Karlovac, tako da je sveukupno iznosila 
10,714.000 kruna. Od navedene glavnice koncesionar je bio dužan za nabavu 
prometnih sredstava za dio pruge Vrginmost-Karlovac upotrijebiti 114.600 
kruna. Od faktične glavnice dozvoljene za prugu Vrginmost-Karlovac trebalo 
je izdvojiti 50.000 kruna u korist postojeće pričuvne zaklade. Koncesionar 
je bio dužan kod Kr. ug. središnje državne blagajne položiti jamčevinu od 
240.000 kruna Ova jamčevina trebala je biti vraćena tek nakon tehničke 
pohvalbe željeznice, odnosno njenog odobrenja od strane kr. ug. ministra 
trgovine. Poslovanjem vicinalne željeznice Vrginmost-Karlovac rukovodile su 
Kr. ug. državne željeznice. Trajanje zajedničke koncesije predviđeno je do 5. 
ožujka 1994. Poslije proteka navedenog vremena željeznica je trebala prijeći 
besplatno u vlasništvo ugarske države. “ 

Prema Uvjetima u pogledu gradnje i prometnog uređenja diela pruge 
Vrginmost-Karlovac vicinalne željeznice Sisak-Karlovac od 19. rujna 1906., 
normalnotračna parovozna vicinalna željeznica (1,435 m) trebala je biti 


46 Sbornik zakonah i naredabah valjanih za Kraljevinu Hrvatsku i Slavoniju, godina 1907., br. 25, Zagreb: 
Tisak Kralj. zemaljske tiskare, 1907., 292-293. 
47. Sbornik zakonah i naredabah valjanih za Kraljevine Hrvatsku i Slavoniju, godina 1906., br. 49, Zagreb: 
Tisak Kralj. zemaljske tiskare, 1906., 403-409. 

napravljena tako da vlakovi na pruzi mogu voziti s najvećom brzinom od 40 
km/h. Donja gradnja trebala je biti napravljena za jedan kolosijek. Najveći 
uspon, odnosno pad ustanovljen je s 12,5%0o. Zavoji nisu smjeli na otvorenoj 
pruzi imati manji polumjer od 250 m. Normalna širina tjemena željeznice u 
razini donje gradnje, odnosno u visini donje površine šljunčanog sloja trebala je 
biti barem 4 m. Tračnice su trebale biti čelične i nisu smjele po tekućem metru 
biti lakše od 23,6 kg. Opterećenje tračnica pod pritiskom kotača od 6.000 kg 
nije smjelo premašivati po četvornom centimetru 1.000 kg. Na željezničkoj 
pruzi trebalo je izvesti sljedeće postaje, odnosno ugibališta i stanice: 1. Slavsko 
polje, stanica (duga 50 m), 2. Vojnić, tovarišna postaja (duga 250 m), 3. Utinja, 
postaja (duga 350 m), 4. Udbina-Sjeničak, stanica (duga 50 m), 5. Skakavac, 
postaja za vodu (duga 400 m), 6. Rečica, tovarišna postaja (duga 200 m). Na 
otvorenoj pruzi trebalo je sagraditi 6 stražarnica s pripadajućim zgradama, 
zdencima i krušnim pećima. * 

Dana 20. rujna 1906. održana je u Budimpešti izvanredna glavna 
skupština Dioničarskog društva prve jugozapadne krajiške mjesne željeznice. 
Na skupštini su prihvaćena i Pravila društva. Kao što je već rečeno, temeljem 
čl. 1. Pravila, u ime Kr. ug. ministarstva po kr. ug. ministru trgovine na 
temelju izdane koncesijske isprave br. 33.132/1902. od 15. svibnja 1902. 
utemeljili su Simon Frangeš iz Zagreba i Gfrerer, Schoch i Grossmann, 
budimpeštanska poduzetnička tvrtka, kao solidarno ovlašteni i obvezatni 
koncesionari mjesne željeznice Sisak-Caprag-Vrginmost, dioničarsko društvo 
pod nazivom: Prva jugozapadna krajiška mjesna željeznica dioničarsko 
društvo, te su na temelju spomenute isprave prenijeli stečena prava i preuzete 
obveze na navedeno dioničarsko društvo. Svrha društva bila je: izgraditi i 
u prometu držati u koncesijskoj ispravi navedenu željezničku prugu Sisak- 
Caprag-Vrginmost, a tako i onu Vrginmost-Karlovac, odobrenu u dodatku 
čl. 1. spomenute koncesijske isprave, izdane po kr. ug. ministru trgovine od 
19. rujna 1906. pod brojem 66.082/1906.; izgraditi i u prometu držati sve 
one glavne, pobočne i industrijske željezničke pruge, koje je društvo ubuduće 
na temelju ugovora ili koncesijske isprave ili posebnim odobrenjem visoke 
državne vlade trebalo graditi, nabaviti ili zakupiti; otvarati ili uzdržati takove 
tvornice ili druga poduzeća koja su sa željezničkim poduzećem dioničarskog 
društva stajala u poslovnoj vezi. Temeljem čl. 3. Pravila, koncesijska isprava 
trebala je trajati do 5. ožujka 1994. Sjedište društva bilo je u Budimpešti, a 
poslovni jezik mađarski. Društveni oglasi objavljivani su u listu “Budapesti 
Kozlony", kao i u hrv.-slav.-dalm. službenom listu, a osim toga prema potrebi 
u časopisima, za koje se ravnateljstvo od slučaja do slučaja odlučilo. Temeljna 
glavnica društva ustanovljena je u nominalnoj vrijednosti od 12,678.200 
kruna. U svrhu nabave ove glavnice stavljeno je u tečaj: za pokriće glavnice 


48 Ibid, 410-428. Nakon što je godine 1907. pruga Vrginmost-Karlovac (41,6 km) otvorena za promet, 
službena mađarska željeznička statistika potvrđuje točnost tehničkih specifikacija iz navedene koncesije. Vidi 
HR-HDA-757. OP, II. Kivonat a magyar szent korona orszagaiban megepiilt, valamint €pites alatt allo helyi 
6rdeki vasutak engedelyokirataibdl, str. 8-9, kut. br. 3. 

pruge Sisak-Caprag-Vrginmost 10.455 komada od broja 1 do uključivo broja 
10.455 po 200 kruna na donositelja glasećih temeljnih dionica u ukupnoj 
nominalnoj vrijednosti od 2,091.000 kruna, i 24.891 komada od broja 1 do 
uključivo broja 24.891 po 200 kruna na donositelja glasećih prvenstvenih 
dionica u nominalnoj vrijednosti od 4,978.200 kruna; dok za pokriće potreba 
pruge Vrginmost-Karlovac: 8295 komada od broja 10.456 do uključivo broja 
18.750 po 200 kruna na donositelja glasećih temeljnih dionica u ukupnoj 
nominalnoj vrijednosti od 1,659.000 kruna, i 19.750 komada od broja 24.892 
do uključivo broja 44.641 po 200 kruna na donositelja glasećih prvenstvenih 
dionica u ukupnoj nominalnoj vrijednosti od 3,950.000 kruna. Od u tečaj 
stavljenih papira (titres) trebalo se izdati za pokriće glavnice, i to: pruge Sisak- 
Caprag-Vrginmost: 10.000 komada od temeljnih dionica, a 24.500 komada 
od prvenstvenih dionica, dok od u tečaj stavljenih papira (titres), i to pruge 
Vrginmost-Karlovac: 8.000 komada od temeljnih dionica, a 19.400 komada 
od prvenstvenih dionica po 10 komada (sjedinjeno) na taj način, da je svaki 
na 10 komada dionica glaseći papir bio opremljen s deset tekućih brojeva. 
Tijela društva bila su: Glavna skupština (redovita i izvanredna), Ravnateljstvo i 
Nadzorni odbor. Sva prava koja su pripadala dioničarima, vršili su svi dioničari 
na glavnoj skupštini. Na glavnoj skupštini pripadalo je svakom dioničaru po 
svakom komadu dionice od 200 kruna jedan glas. Redovita glavna skupština 
održavana je svake godine jedanput, i to u prvoj polovici godine u sjedištu 
društva. Glavnu skupštinu sazivalo je, osim u slučajevima spomenutim u 
čl. 178. i 195. Trgovačkog zakona“, ravnateljstvo društva. Glavnoj skupštini 
predsjedao je predsjednik ravnateljstva, a u slučaju njegove spriječenosti 
potpredsjednik odnosno član, kojega je izabralo ravnateljstvo iz svoje sredine. 
Poslovima društva rukovodilo je ravnateljstvo koje se sastojalo od najmanje 9, 
a najviše 21 člana. U ravnateljstvo imenovao je jednog člana kr. ug. ministar 
trgovine, jednog člana kr. ug. ministar poljodjelstva, a jednog člana je slao 
ban Hrvatske, Slavonije i Dalmacije sve dotle, dok je bio u posjedu temeljnih 
dionica. Ostale članove ravnateljstva birala je glavna skupština na vrijeme od tri 
godine. Barem dvije trećine svakog ravnateljstva moralo se sastojati iz ugarskih 
državljana stalno prebivajućih u području krune ugarske. Ravnateljstvo je biralo 
iz svoje sredine predsjednika, prvog i drugog potpredsjednika. Ravnateljstvo je 
odašiljalo iz svoje sredine najmanje tri, a najviše sedam članova u Egzekutivni 
odbor za neposredno rukovođenje društvenim poslovima. Po kr. ug. ministru 
trgovine imenovani član ravnateljstva bio je članom Egzekutivnog odbora. 
Nadzorni odbor sastojao se od najmanje tri, a najviše pet članova, koje je birala 
glavna skupština na tri godine. Kr. ug. vlada izrično si je pridržala nadzorno 
pravo u smislu koncesijske isprave. Vlada je imala pravo po svome izaslaniku 
ispitati i kontrolirati poslovodstvo i upravu željeznice. Vladin organ imao 
49 Temeljem čl. 178. Trgovačkog zakona od 16. svibnja 1875., dioničar ili dioničari koji su zastupali deseti dio 
glavnice mogli su u svakome trenutku zahtijevati sazivanje glavne skupštine. Temeljem čl. 195. istoga zakona, 
Nadzorni odbor bio je dužan odmah sazvati glavnu skupštinu ako primijeti u svome poslovanju postupanje protiv 


zakona ili društvenih pravila. Vidi Sbornik zakonah i naredabah valjanih za kraljevinu Hrvatsku i Slavoniju, 
godina 1875, br. 79, Zagreb: Tiskara “Narodnih novinah", 1876., 936, 939. 


80 


Siniša LAJNERT 
Dioničarsko društvo Prve jugozapadne krajiške mjesne željeznice (1902-1940) 


je pravo sudjelovati na sjednicama ravnateljstva i iz sredine ovoga izaslanim 
povjerenstvima i odborima kao i na glavnim skupštinama i suspendirati do 
daljnje odluke ministra nezakonite ili po državne interese eventualno štetne, s 
koncesijskom ispravom nesuglasne odredbe.?" 

Prema bilanci od 31. prosinca 1906., čisti dobitak dioničarskog društva 
iznosio je 144.950 kruna. Kao što je već rečeno, dionički kapital iznosio je 
12,678.200 kruna! 

Na temelju odredbe kr. ug. ministra trgovine br. 69.121/III od 16. 
kolovoza 1907, dana 26. kolovoza 1907. održan je tehničko-redarstveni ophod 
pruge Karlovac-Vrginmost Prve jugozapadne krajiške mjesne željeznice. 
Na ophodu su bili nazočni predstavnici: kr. ug. ministra trgovine odnosno 
Vrhovnog nadzorništva za željeznice i brodarstvo, Drž. građevnog ureda u 
Zagrebu, Kr. županijske oblasti u Zagrebu, Kr. županijske oblasti modruško- 
riječke, Kr. i slob. grada Karlovca, Kr. kotarske oblasti u Karlovcu, Kr. kotarske 
oblasti u Vojniću, Kr. kotarske oblasti u Vrginmostu, Kr. kotarske oblasti u 
Petrinji, Kr. ug. drž. željeznica, Dioničkog društva vicinalne željeznice. Na 
kraju ophoda voditelj povjerenstva je u ime ministra trgovine dao usmenu 
dozvolu da se pruga s vlakovima broj 5918 i 5911 na dan 27. kolovoza 1907. 
stavi u promet. Prije zaključenja zapisnika, dr. Edmund Lukinić je u ime 
zastupnika općine Kr. i slob. grada Karlovca kao i svih ostalih zainteresiranih 
općina, najodlučnije prosvjedovao protiv toga, što su na svim stanicama i 
postajama ophodnje napisi, kao i druge objave željezničkih odredaba i mjera 
opreza, bili pisani prvo na mađarskom jeziku i to u napadnoj veličini, a tek 
onda na hrvatskom jeziku i to napadno manjim slovima. Isti zastupnici 
postavili su zahtjev da se ta protuzakonitost bezuvjetno odstrani. Konačno 
su isti prosvjedovali što je Dragutin Horvath, izaslanik ministra trgovine, 
započinjući uredovanje na teritoriju Kraljevine Hrvatske prozborio mađarski, 
iako je po pozitivnom zakonu na ovom teritoriju uredovni jezik bio jedino 
hrvatski. Uslijed toga, dok se ove protuzakonitosti ne otklone, isti su se 
protivili da se takova pruga preda prometu. Dana 24. ožujka 1908. Kr. ug. 
ministarstvo trgovine potvrdilo je gore navedenu usmeno izdanu dozvolu za 
otvorenje pruge Karlovac-Vrginmost. ?* 

Ophod pruge Caprag-Karlovac održan je 26. kolovoza 1907. Dan 
kasnije, točnije 27. kolovoza 1907., navedena pruga otvorena je i predana 
prometu. Za ovu prugu, koja je bila duga do 40 km, već je bio izdan vozni 
red. Na pruzi Caprag-Sisak bio je obustavljen dotadašnji osobni vlak broj 
5815, te je umjesto njega uveden drugi vlak. Između stanice Vojnić-Utinja 
otvoreno je kod stražarnice br. 3 postajalište Vrelo-Utinja, gdje su vlakovi 
uvjetno stajali. 2 


50 HR-HDA-79. UOZV, sv. 10-4, kor.br. 11962/1908., kut. br. 3340. 

51 Mihok scher Ungarischer Compass, 1907.-1908., Financielles und Commercielles Jahrbuch, II. Theil: 
Genossenschaften, Assecuranzen, Industrie- und Verkehrs-Unternehmungen, Staats- u. Stdidte-Finazen, XXX\., 
Budapest: Stephaneum Buchdruckerei A.G., 1908., 721. 

52. HR-HDA-79. UOZV, sv. 10-4, kor.br. 8874/1907., kut. br. 3337. 

53 NN, br. 195, Zagreb, 27. kolovoza 1907., 5. 

Prema bilanci od 31. prosinca 1907., čisti dobitak dioničarskog društva 
iznosio je 175.060 kruna.“ 

Na dan 30. siječnja 1908., iskaz sveukupnih troškova za željezničke 
pruge subvencionirane iz Krajiške investicionalne zaklade iznosio je 5,190.000 
kruna. Od toga je za prugu Sisak-Vrginmost iz Zaklade subvencionirano 
900.000 kruna, a za prugu Vrginmost-Karlovac 976.000 kruna? Zaklada 
je tako bila vlasnica temeljnih dionica Prve jugozapadne krajiške mjesne 
željeznice u nominalnoj vrijednosti od 1,876.000 kruna * 

Na temelju molbe Dioničarskog društva prve jugozapadne krajiške 
mjesne željeznice, Kr. ug. ministarstvo trgovine izdalo je 11. ožujka 1908. 
pod brojem 15.406/1908. dozvolu za predradnje od jedne godine dana za 
normalnotračne parovozne vicinalne željezničke pruge, koje su trebale voditi 
s postaje Kraljevčani željezničke pruge Caprag-Vrginmost-Karlovac u dolini 
potoka Petrinja, dodirivanjem općina Prnjavor, Dragotinci, Kraljevčani, 
Čremušnjak i Mačkovo-selo do skupine kuća s nazivom Mijočinovići, nadalje 
za željezničku prugu, koja je trebala biti sagrađena na gore navedenoj pruzi 
od postaje Maja dodirivanjem općina Maja, Dobrina i Dragotinja do općine 
Klasnić donji te konačno za željezničku prugu sa postaje Glina dodirivanjem 
općina Donje Selište, Šibine i Vreljine do općine Buzeta.“ 

Naredbom kr. ug. ministra trgovine br. 20.801 od 22. ožujka 1908. 
određen je politički ophod vicinalne željeznice projektirane od Karlovca u 
pravcu prema Metliki do zemaljske granice. Zapisnik o ophodu sastavljen je 
3. travnja 1908. u Karlovcu. Nazočni na ophodu bili su predstavnici: Kr. ug. 
ministarstva trgovine (Aladar Ehrenhčfer, ministerijalni savjetnik kao vođa 
povjerenstva, Đuro Bene, nadzornik državnih željeznica i Josip Tominac, 
kontrolor državnih željeznica), Generalne inspekcije za željeznice i brodarstvo 
(Đuro Masirevits, nadnadzornik), Ces. i kr. zajedničkog ministarstva rata, 
Kr. ug. ministarstva za poljodjelstvo, Kr. hrv.-slav.-dalm. zemaljske vlade, 
Kr. županijske oblasti u Zagrebu, Kr. kotarske oblasti u Karlovcu, Slob. i 
kr. grada Karlovca, Kr. ug. državnih željeznica (Edmund Friichtl, poslovni 
upravitelj, Ivan Marsik, nadnadzornik, Dragutin Fesiis, nadinžinir i Franjo 
Clementis, činovnik), Dioničarskog društva prve jugozapadne krajiške 
mjesne željeznice kao predkoncesionara (Nikola Gfrerer i Vilim Grossmann) 
i raznih interesenata. Predmetom ove povjerenstvene rasprave sačinjavalo je 
ustanovljenje onih građevnih odredaba koje su se pri građenju predmetne 
željeznice trebale provesti u svrhu održavanja postojećih komunikacija i 
otjecanja voda, kao i osiguranja javnih i privatnih interesa. Građevne odredbe 
trebale su biti u skladu s naredbom br. 4973 kr. ug. ministra za javne radnje 


54. Mihok scher Ungarischer Compass, 1908.-1909., Financielles und Commercielles Jahrbuch, II. Theil: 
Genossenschaften, Assecuranzen, Industrie- u. Verkehrs-Unternehmungen, Staats- u. Stadte-Finazen, XXXVI., 
Budapest: Stephaneum Buchdruckerei A.G., 1909., 781. 

55  HR-HDA-757. OP, kut. br. 3. 

56  HR-HDA-78. PRZV. sv. 6-14, ur.br. 914/1909., kut. br. 786. Također, vidi i Statistički godišnjak Kraljevina 
Hrvatske i Slavonije, 1906-1910.,TI., Zagreb: Kr. zemaljski statistički ured, 1917., 479. 

57 HR-HDA-79. UOZV, sv. 10-4, kor.br. 18532/1908., kut. br. 3340. 

i komunikacije s odobrenjem Sabora izdane 20. travnja 1868. u pogledu 
koncesioniranja željeznica, kao i u smislu Željezničkog prometnog reda. 
Zastupnik zajedničkog Ministarstva rata, Generalinspekcije, te zastupnici 
državnih željeznica predložili su na kraju ophoda posebna očitovanja zapisniku. 
Na kraju ophoda, zapisnik je zaključen i potpisan. 

Dana 27. svibnja 1908. odnosno 16. lipnja 1908. sklopljena je u 
Budimpešti Pogodba između Prve jugozapadne krajiške mjesne željeznice 
d.d. i Ravnateljstva Kr. ug. državnih željeznica. Državni tajnik Szterenyi 
odobrio je navedenu Pogodbu 9. srpnja 1908. Temeljem navedene Pogodbe, 
Ravnateljstvu Kr. ug. državnih željeznica zajamčeno je pravo na liniju Caprag- 
Vrginmost-Karlovac Dioničarskog društva prve jugozapadne krajiške mjesne 
željeznice, radi odvijanja teretnog prometa između stanica, koje su se nalazile 
na željezničkim linijama iz Siska (odnosno Capraga) s jedne strane i između 
stanica, koje su se nalazile na liniji Karlovac (isključ.)-Rijeka (uključ.)? 
s druge strane, te s linijama koje su se odvajale od ove pruge. Ovdje su se 
podrazumijevale i režijske pošiljke Kr. ug. državnih željeznica, vojni transporti 
te otprema praznih željezničkih vagona. Kao protuvrijednost ovog tranzitnog 
prometa plaćalo je Ravnateljstvo Kr. ug. državnih željeznica dioničarskom 
društvu u ime odštete za čitavu liniju Caprag-Karlovac pod nazivom paušalne 
odštetne pristojbe stalni godišnji iznos od 40.000 kruna. Prema tome, 
pripadali su Kr. ug. državnim željeznicama svi transportni prihodi proizašli od 
ovog tranzitnog prometa. Ravnateljstvo je društvu plaćalo još 10.000 kruna 
za priključni promet, ukupno dakle 50.000 kruna. To je bio čisti, od svakog 
tereta slobodni prihod dioničarskog društva. 

Godine 1908. sjedište društva u Budimpešti i dalje se nalazilo na istoj 
lokaciji. Prema računu bilance za 1907. godinu, temeljne dionice društva 
iznosile su 3,750.000 kruna, a prvenstvene dionice 8,928.200 kruna.“ 

U vezi ustanovljenja građevnih, prometno-uređajnih i drugih 
koncesijskih uvjeta za parovoznu vicinalnu prugu koja se projektirala od 
Karlovca prema Metliki do zemaljske granice (uslijed naredbe ministra trgovine 
br. 56.916 od 26. srpnja 1908.), dana 3. rujna 1908. održan je sastanak u 
Ministarstvu trgovine u Budimpešti pod predsjedanjem dr. Arpada Kepessy4, 
ministerijalnog odsječnog savjetnika. Dioničarsko društvo prve jugozapadne 
krajiške mjesne željeznice, na podnesenu molbu, dobilo je pod brojem 87.467 
58  HR-HDA-79. UOZV, Odsjek za građevne poslove, KTO, ur.br. 3/1908., Zapisnik od 3. travnja 1908. o 
M ophodu Vicinalne željeznice projektirane od Karlovca u pravcu prema Metliki do zemaljske međe, 
59 Svaka željeznička stanica ima određenu dužinu koja se mjeri od ulazne do izlazne skretnice. Termin 
“uključivo pored naziva željezničke stanice znači da se određena željeznička pruga računa zajedno s 
cjelokupnom dužinom navedene željezničke stanice. Termin “isključivo" pak znači da se određena željeznička 
pruga računa bez navedene željezničke stanice. 

60 HR-HDA-573. BDH/Z, dosje D. d. Prve jugozapadne krajiške mjesne željeznice, svež. br. 1219. 

61 NN, br. 111, Zagreb, 12. svibnja 1908., 10. Prema 8. izvješću o poslovanju Dioničkog društva prve 
jugozapadne krajiške mjesne željeznice za 1910. godinu, prvenstvene dionice iznosile su 8,908.000 kruna, 
a prvenstvene otkupljene dionice 20.200 kruna, što je zajedno iznosilo 8,928.200 kruna. Vidi HR-HDA-757. 


OP, Els6 dćlnyugoti hatarčrvidćki helyi ćrdekii vasut reszvenytarsasag, VIII. ćvi iizletjelent&se 1910. (VIII. 
Geschaftsbericht der Ersten siidwestlichen Grenz Localeisenbahn-Actiengesellschaft), Budapest, 1911., kut. br. 3. 

od 22. listopada 1907. dozvolu za predradnje takove željeznice, koja bi s 
odgrankom postaje Karlovac Kr. ug. državnih željeznica, te s dodirivanjem 
mjesta: Hrnetić, Pokupje, Mahično, Erjavec mali, Kurilovec, Ozalj, Bratovanci 
i Bukovac donji, odnosno s dodirivanjem mjesta: Hrnetić, Mahično, Vukoder, 
Mokropolje, Podbrežje, Zaluka i Obrež vodila prema Metliki do zemaljske 
granice. Na temelju ove predkoncesije spomenuto je društvo izradilo odnosne 
nacrte za prugu koja je vodila iz Karlovca dodirući mjesta: Donje Pokupje, 
Mahično, Zorkovac, Ozalj, Kamanje i Bubnjarci, te je politički ophod održan 
3. travnja 1908. (spis urbr. 40.410/1908.). Budući su kod ove ophodnje 
sporazumna utanačenja bila dovršena, to je projektirajuće društvo predložilo 
potanki troškovnik, a isti po tehničkoj sekciji preispitan, nakon čega je kr. 
ug. ministar trgovine s naredbom br. 56.916 od 26. srpnja 1908. odredio 
koncesijsku raspravu na dan 3. rujna 1908. Nakon što je ova vicinalna 
željeznica s tehničkog gledišta obrazložena, to je predsjedatelj stavio upit na 
povjerenstvo, da li u smislu Zakonskog članka XXXI. od godine 1880. odnosno 
Zakonskog članka IV. od godine 1888. postoji protiv odobrenja navedene 
željeznice i to kao vicinalne željeznice s gledišta prometne politike ili drugih 
javnih obzira kakova poteškoća ili primjedba. Povjerenstvo je predložilo, da 
se upitna željeznica u smislu gore citiranih zakonskih članaka odobri kao 
vicinalna željeznica, te je primijetilo, da budući da je ista projektirana do 
zemaljske granice, to bi konačna dozvola spadala u djelokrug zakonodavstva. % 

Poslovni ugovor između Dioničarskog društva prve jugozapadne 
krajiške mjesne željeznice i Ravnateljstva Kr. ug. državnih željeznica sklopljen 
je 31. kolovoza 1908. odnosno 10. rujna 1908. u Budimpešti. Državni tajnik 
Szterenyi odobrio je navedeni Ugovor 18. listopada 1908. Ugovor je regulirao 
prometno poslovanje željeznice Sisak-Karlovac. Temeljem navedenog Ugovora 
dioničarsko društvo predalo je Ravnateljstvu Kr. ug. državnih željeznica u 
eksploataciju prugu Sisak-Karlovac. Ravnateljstvo je obavljalo eksploataciju 
sa svojim personalom i na svoj trošak čitavu prometnu službu poimenice: 
sveopću službu ravnateljstva, nadzornu službu željeznice, službu za uzdržavanje 
pruge, prometnu i komercijalnu službu, otpremnu službu i službu rukovanja 
s materijalom, kao i uzdržavanje voznih sredstava. Prihodi od kojih je 50% 
pripadalo Kr. ug. državnim željeznicama, a 50% željeznici Sisak-Karlovac bili 
su sljedeći: 1. svi prihodi proizašli od prijevoza civilnih putnika i prtljage, 
vojnih transporta, teretne robe, 2. sve tarifi slične pristojbe, 3. telegrafske 
pristojbe, 4. sve najamnine. Valjanost ovoga Ugovora protezala se od dana 
otvorenja dijela pruge Vrginmost-Karlovac željeznice Sisak-Karlovac na cijelo 
vrijeme trajanja, koje je ustanovljeno u već navedenom Dodatku koncesijske 
isprave za željeznicu Sisak-Karlovac te se nije mogao od nijedne ugovorne 
strane otkazati. 


62 HR-HDA-79. UOZV, Odsjek za građevne poslove, KTO, Gradnja vicinalne pruge na relaciji od Karlovca 
prema Metliki, 3. rujna 1908., 5/1908., kut. br. 203. 
63 HR-HDA-573. BDH/Z, dosje D. d. Prve jugozapadne krajiške mjesne željeznice, svež. br. 1219. 

Prema bilanci od 31. prosinca 1908., čisti dobitak dioničarskog društva 
iznosio je 195.813 kruna.“ 

Dana 16. veljače 1909. u Kr. ug. ministarstvu trgovine u Budimpešti 
održan je sastanak na temu prijedloga za ustanovljenje građevnih, prometno 
uređajnih i drugih koncesijskih uvjeta za parovoznu vicinalnu prugu, koja je 
trebala voditi s odvajanjem između profila 186/192 pruge Caprag-Vrginmost- 
Karlovac Dioničarskog društva prve jugozapadne krajiške mjesne željeznice 
sve do teretne postaje za ugljen pod imenom Šušnjari, te ogrankom od postaje 
Dodoši do postaje Cremušnjak (uslijed naredbe kr. ug. ministra trgovine br. 
104.893/1908. od 16. siječnja 1909.). Na sastanku su bili nazočni predstavnici: 
Kr. ug. ministarstva trgovine, Kr. ug. ministarstva financija, C. kr. zajedničkog 
ministarstva rata, Kr. hrv.-slav.-dalm. zemaljske vlade, Vrhovnog nadzorništva, 
Kr. ug. državnih željeznica i Prve jugozapadne krajiške mjesne željeznice (Nikola 
Gfrerer i Schoch, članovi ravnateljstva). Dioničarsko društvo prve jugozapadne 
krajiške mjesne željeznice je s naredbom pod brojem 15.406/1908. između 
ostalih dobilo predkoncesiju za vicinalnu željeznicu, koja je trebala voditi od 
postaje Kraljevčani pruge Caprag-Vrginmost-Karlovac-u dolini potoka Petrinje 
te je dodirivala sela Prnjavor, Dragotinci, Kraljevčani, Čremušnjak, Mačkovo 
selo i Mijočinović. U posjedu ove predkoncesije spomenuto društvo izradilo 
je nacrte za vicinalnu željeznicu Kraljevčani- Dodoši, na temelju kojih je 26. 
listopada 1908. održan politički ophod (politički zapisnik 96.652/1908.). 
Budući su prilikom ophoda donesena odgovarajuća utanačenja, to je kr. ug. 
ministar trgovine naredbom od 16. siječnja 1909. odredio koncesijsku raspravu 
za 16. veljače 1909.9 

Dana 20. prosinca 1909. održana je jesenska skupština Zagrebačke 
županije. Na skupštini se raspravljalo i o molbi Dioničarskog društva prve 
jugozapadne krajiške mjesne Željeznice za preuzimanje dionica od 60.000 
kruna za gradnju mjesne željeznice iz postaje Kraljevčani do mjesta Dodoši i 
Čremušnjak.5 

Prema bilanci od 31. prosinca 1909., čisti dobitak dioničarskog društva 
iznosio je 228.304 kruna. Dionički kapital još uvijek je iznosio 12,678.200 
kruna." 

Godine 1910. ravnateljstvo Dioničarskog društva prve jugozapadne 
krajiške mjesne željeznice činili su: Alad4r Ehrenhčfer (predsjednik), Mark 
Aurćl Fodr6czy (podpredsjednik), Gyčrgy Augustin, Sandor Egersdorfer, dr. 
Bćla Fin4czy, Mikl6s Gfrerer, Vilmos Grossmann, P4l Kov4cs, P4l Latinovits, 


64 Mihok scher Ungarischer Compass, 1909.-1910., Financielles und Commercielles Jahrbuch, II. Theil: 
Genossenschaften, Assecuranzen, Industrie- u. Verkehrs-Unternehmungen, Staats- u. Stćidte-Finazen, XXXVIIL., 
Budapest: Stephaneum Buchdruckerei A.G., 1910., 827-828. 

65  HR-HDA-79. UOZV, Odsjek za građevne poslove, KTO, urbr. 7/1908.-1909., Zapisnik od 16. veljače 
1909. sastavljen u Kr. ug. ministarstvu trgovine u Budimpešti, kut. br. 206. 

66 XXIV izvještaj o stanju javne uprave u Županiji zagrebačkoj za godinu 1909., Zagreb: Kr. zemaljska tiskara, 
1910., 22. 

67 Mihok scher Ungarischer Compass, 1910.-1911., Financielles und Commercielles Jahrbuch, II. Theil: 
Genossenschaften, Assecuranzen, Industrie- u. Verkehrs-Unternehmungen, Staats- u. Stćidte-Finazen, XXXVIII., 
Budapest: Stephaneum Buchdruckerei A.G., 1911., 890. 

Sofro Ljubojević, Janos Mari4nyi, dr. Zoltan Okolics4nyi, Miklćs Plavsič, 
Gyula Poleschensky, Frigyes Schoch, Julijo Stanisavljević, Sandor Vuchetich 
i Zwonimir Zepic. Nadzorni odbor društva činili su: Stevo Ivancevič, Albert 
Vajda, Hiador Včrčs i Arnold Winter. Poslovni izvještaj društva iz 1910. 
potvrđuje do sada iznijete tehničke specifikacije na prugama u njihovom 
vlasništvu (101,299 km). Obveza plaćanja poreza na transport počinjala je 
s 1. ožujkom 1914. Godine 1910. na prugama društva prevezeno je 281.132 
putnika (738 putnika 1. razreda, 30.229 putnika 2. razreda, 236.569 putnika 
3. razreda i 13.596 vojnih osoba) i 66.024 tone tereta“. Od toga je na stanici 
Caprag prevezeno 34.365 putnika i 1.625 tona tereta, na stanici Glina 45.784 
putnika i 11.238 tona tereta, na stanici Grabovac 15.374 putnika i 3.394 tona 
tereta, na stanici Hrastovica 5.312 putnika i 2.825 tona tereta, na stanici 
Karlovac 36.474 putnika i 2.108 tona tereta, na stanici Kraljevčani 12.184 
putnika i 7.291 tona tereta, na stanici Mošćenica 6.174 putnika i 246 tona 
tereta, na stanici Petrinja 62.989 putnika i 18.907 tona tereta, na stanici Rečica 
8.799 putnika i 308 tona tereta, na stanici Skakavac 6.437 putnika i 1.106 
tona tereta, na stanici Topusko-Ioplice 18.580 putnika i 8.342 tone tereta, na 
stanici Utinja 8.324 putnika i 83 tone tereta, na stanici Vojnić 4.032 putnika 
i 4.159 tona tereta i stanica Vrginmost 16.304 putnika i 3.956 tona tereta.“ 

Prema bilanci od 31. prosinca 1910., čisti dobitak dioničarskog društva 
iznosio je 255.234 kruna. Dionički kapital povećan je, tako da je sada iznosio 
12,828.200 kruna.7! 

Dodatak II. k koncesijskoj ispravi pruge Sisak- Caprag-Vrgimost donio je 6. 
travnja 1911. Karl Hieronimy, kr. ug. ministar trgovine. Temeljem navedenog 
Dodatka radi pokrića radova oko proširenja stanice Grabovac, povišen je 
efektivni građevni i uređajni kapital Dioničarskog društva prve jugozapadne 
krajiške mjesne željeznice ustanovljen sa 10,714.000 kruna za daljnjih 117.000 
kruna, dakle u ukupnoj sumi od _10,831.000 kruna. 

Godine 1911. prugom Caprag-Karlovac prevezeno je 285.000 putnika 
i 98.000 tona tereta." Prema bilanci od 31. prosinca 1911., čisti dobitak 
dioničarskog društva iznosio je 282.267 kruna.“ 


68 Izvještaj spominje sljedeće podatke za pruge u vlasništvu društva (Caprag-Vrginmost i Vrginmost- 
Karlovac): dopušteni pritisak u kotačima: 6.000 kg, najviši uspon pruge: 12,5%o; najmanji polumjer zavoja: 250 
m; dopuštena brzina vožnje: 40 km/h. 

69 U ukupnoj količini od 66.024 tona tereta uračunato je i 436 tona tereta koji je isporučen za potrebe Kr. ug. 
državnih željeznica. 

70 HR-HDA-757. OP, Els6 dčlnyugoti hatarorvidčki helyi ćrdekii vasut r6szvćnytarsasag, VIII. vi 
iizletjelentese 1910. (VIII. Geschaftsbericht der Ersten siidwestlichen Grenz Localeisenbahn-Actiengesellschaft), 
Budapest, 1911., kut. br. 3. 

71 Mihok scher Ungarischer Compass, 1911.-1912., Financielles und Commercielles Jahrbuch, II. Theil: 
Genossenschaften, Assecuranzen, Industrie- u. Verkehrs-Unternehmungen, Staats- u. Stidte-Finazen, XXXVIX., 
Budapest: Stephaneum Buchdruckerei A.G., 1912., 976. 

72. HR-HDA-573. BDH/Z, dosje D. d. Prve jugozapadne krajiške mjesne željeznice, svež. br. 1219. 

73 GORNIČIĆ-BRDOVAČKI, Razvitak željeznica u Hrvatskoj do 1918. godine; Građenje, organizacija i 

financijalni odnosi, 194-196. 

74 Ungarischer Compass, 1912.-1913., Financielles und Commercielles Jahrbuch, II. Theil: Assecuranzen, Industrie- u. 
Verkehrs-Unternehmungen, Staats- u. Stćidte-Finazen, XL., Budapest: Stephaneum Buchdruckerei A.G., 1913., 963-964. 

Dana 27. srpnja 1912. donesen je Zakonski članak XLIV. o dozvoljenju 
vicinalne željeznice Karlovac-Bubnjarci. Navedenim Zakonom Ministarstvo 
trgovine ovlašteno je da može odobriti parovoznu vicinalnu željeznicu, koja je 
kao nastavak parovozne vicinalne željeznice Sisak-Caprag-Vrginmost-Karlovac 
od postaje Karlovac Kr. ug. državnih željeznica preko Ozlja i Bubnjaraca 
vodila smjerom prema Metliki (Mčttlingu) do zemaljske granice. Provedba 
navedenog Zakona povjerena je ministru trgovine i ministru financija. 

III. Dodatak k dozvolbenoj izpravi, odnosećoj se na dio pruge Sisak- Caprag- 
Vrginmost željeznice Vrginmost-Karlovac donio je 2. kolovoza 1912. L4szl6 
Bečthy, kr. ug. ministar trgovine u Budimpešti. Ovim Dodatkom dobilo je 
Dioničarsko društvo prve jugozapadne krajiške mjesne željeznice koncesiju 
i preuzelo je obavezu, da će parovoznu vicinalnu željeznicu, koja je trebala 
kao nastavak vicinalne željeznice Sisak-Caprag-Vrginmost-Karlovac voditi od 
postaje Karlovac Kr. ug. državnih željeznica kroz Ozalj i Bubnjarce u smjeru 
prema Mottlingu do zemaljske granice, izgraditi i neprekidno držati u prometu. 
Zapisnik o koncesijskoj raspravi sastavljen je 3. rujna 1908. Koncesionar je 
bio dužan samo onda započeti s gradnjom, kada bi bila osigurana i gradnja 
austrijske pruge Mottling-Rudolfswert. Koncesionar je bio dužan dovršiti 
gradnju i predati prugu javnome prometu u roku od dvije godine, računajući 
od dana početka građevinskih radova. Faktična građevna i poslovno-uređajna 
glavnica Prve jugozapadne krajiške mjesne željeznice, koja je ustanovljena u 
Dodatku II. s 10,831.000 kruna ustanovljena je, dodavanjem potrebite glavnice 
od 7,017000 kruna za izgradnju i prometno uređenje željezničke pruge 
Karlovac-Bubnjarci do zemaljske granice, s 17,848.000 kruna. Od te glavnice 
koncesionar je bio dužan za nabavu prometnih sredstava za dio pruge Karlovac- 
Bubnjarci-zemaljska granica upotrijebiti 266.000 kruna. Od fakcične glavnice 
dozvoljene za prugu Karlovac-Bubnjarci-zemaljska granica trebala se izdvojiti 
svota od 50.000 kruna u korist postojeće pričuvne zaklade. Koncesionar je bio 
dužan prije izdavanja koncesije kod Kr. ug. središnje državne blagajne položiti 
jamčevinu od 250.000 kruna. Poslovima na koncesioniranoj pruzi trebale su 
rukovoditi Kr. ug. državne željeznice. Trajanje koncesije ustanovljeno je na 90 
godina, računajući od dana izdavanja koncesije.?* 

Prema Uvjetima, u pogledu gradnje i prometnog uređenja parovozne 
vicinalne željezničke pruge koju će graditi željezničko družtvo Prve jugozapadne 
krajiške vicinalne željeznice od Karlovca do zemaljske međe u smjeru prema 
Metliki od 2. kolovoza 1912., normalnotračna parovozna vicinalna željeznica 
(1,435 m) trebala je biti napravljena tako da vlakovi na pruzi mogu voziti s 
najvećom brzinom od 40 km/h. Donja gradnja trebala je biti napravljena za 
jedan kolosijek. Najveći uspon, odnosno pad ustanovljen je s 10%0. Zavoji 
nisu smjeli na otvorenoj pruzi imati manji polumjer od 250 m. Normalna 


75  Sbornik zakona i naredaba valjanih za Kraljevinu Hrvatsku i Slavoniju, godina 1913., br. 42, Zagreb: Tisak 
Kralj. zemaljske tiskare, 1913., 222-223. 


76  Sbornik zakona i naredaba valjanih za Kraljevinu Hrvatsku i Slavoniju, godina 1912., br. 76, Zagreb: Tisak 
Kralj. zemaljske tiskare, 1912., 591-597. 

širina tjemena željeznice u razini donje gradnje, odnosno u visini donje 
površine šljunčanog sloja trebala je biti barem 4 m. Tračnice su trebale biti 
čelične i nisu smjele na pružnom dijelu Karlovac-Bubnjarci po tekućem metru 
biti lakše od 28 kg te od postaje Bubnjarci do zemaljske granice lakše od 
34,5 kg. Opterećenje tračnica pod pritiskom kotača od 7.000 kg nije smjelo 
premašivati po četvornom centimetru 1.000 kg. Na otvorenoj pruzi trebalo je 
sagraditi 6 stražarnica s pripadajućim zgradama, zdencima i krušnim pećima. 
Na željezničkoj pruzi koncesionar je trebao izvesti sljedeće postaje, odnosno 
ugibališta i stanice: 1. postajalište Donje Pokupje (dugo 70 metara), 2. postaja 
Mahično (duga 590 metara), 3. postaja Zorkovac (duga 250 metara), 4. vodna 
stanica Ozalj (duga 635 metara), 5. postaja Kamanje (duga 250 metara), 6. 
predajna i krajnja postaja Bubnjarci (duga 660 metara). 7“ 

Sredinom listopada 1912. objavljena je vijest da je zagrebačka 
Kr. županijska oblast odredila za 4. studenoga 1912. te idućih dana 
eksproprijacijske rasprave u predmetu gradnje željeznice Karlovac-Bubnjarci 
(Metlika). Sa raspravama je započeto u Karlovcu te je nastavljeno po svim 
zainteresiranim općinama. Time je to važno pitanje konačno stupilo u fazu 
ostvarenja. 

Dnevni tisak objavio je 29. listopada 1912. kratke informacije o 
gradnji željeznice Karlovac-Metlika. Radovi za ovu željeznicu započeti su, na 
hrvatskoj strani na čitavoj pruzi od Zorkovca, gdje se vadio pijesak i navažao 
kamen za most, pa sve do Bubnjaraca. Najviše se radilo u Ozlju, jer je ondje 
bilo najviše posla radi prokopa, prorova i nasipa pored rijeke Kupe. Tada je 
u Ozlju radilo oko 200 radnika, među kojima je bilo Primoraca za radove s 
kamenom i domaćih ljudi, te Rumunja, Mađara i Nijemaca. Tada se radilo na 
podzidavanju nasipa uz Kupu te se bušio prorov ispod staroga grada, koji je 
bio već do 10 metara dubok. Eksplozije mina čule su iz Ozlja sve do Karlovca. 
Već su bile vidljive konture buduće pruge.? 

Prema računu razmjere Dioničarskog društva prve jugozapadne 
krajiške mjesne željeznice za godinu 1912., temeljna glavnica društva iznosila 
je 5,855.200 kruna, a prvenstvena glavnica 15,330.800 kruna. Račun 
izžrijebanih prvenstvenih dionica iznosio je 44.600 kruna. Lokacija društva 
bila je u Budimpešti, V. Aulich-utcza br. 5.%" Prema bilanci od 31. prosinca 
1912., čisti dobitak dioničarskog društva iznosio je 258.778 kruna. Dionička 
glavnica iznosila je 21,230.600 kruna.š! 


77 Sbornik zakona i naredaba valjanih za Kraljevinu Hrvatsku i Slavoniju, godina 1912., br. 76, Zagreb: 
Tisak Kralj. zemaljske tiskare, 1912., 598-616. Nakon što je godine 1913. pruga Karlovac-Bubnjarci (29,2 
km) otvorena za promet, službena mađarska željeznička statistika potvrđuje tehničke specifikacije iz navedene 
koncesije. Vidi HR-HDA-757. OP II. Kivonat a magyar szent korona orszagaiban megepiilt, valamint ćpites alatt 
allo helyi ćrdekii vasutak engedelyokirataibdl, str. 8-9, kut. br. 3. 

78 NN, br. 238, Zagreb, 14. listopada 1912., 3. 

79 NN, br. 251, Zagreb, 29. listopada 1912., 6-7. 

80 NN, br. 124, Zagreb, 2. lipnja 1913., 12. 

81  Ungarischer Compass, 1913.-1914., Financielles und Commercielles Jahrbuch, II. Theil: Assecuranzen, 
Industrie- u. Verkehrs-Unternehmungen, Staats- u. Stćidte-Finazen, XLI., Budapest: Stephaneum Buchdruckerei 
A.G., 1914., 980-981. 

Prema priopćenju iz ureda Irgovačko-obrtničke komore u Zagrebu 
iz studenoga 1913., bile su dogotovljene gotovo sve predradnje za otvorenje 
vicinalne željeznice Karlovac-Bubnjarci-zemaljska granica, dužine 29 km. Prvi 
dio te pruge, naime Karlovac-Ozalj u duljini od 16 km trebao je biti predan 
22. studenoga javnom prometu. Prema podacima građevnog poduzetništva, 
drugi dio željeznice, od Ozlja do Bubnjaraca u duljini od 13 km trebao se 
otvoriti za dva, tri tjedna. % 

Dana 22. studenoga 1913. otvorena je i predana javnome prometu 
željeznička pruga Karlovac-Ozalj na potezu Karlovac-zemaljska granica. Prvi 
vlak br. 6314 krenuo je iz Karlovca u Ozalj. Trenutno su na toj pruzi prometovala 
dva vlaka, jedan pravcem u Ozalj, a jedan pravcem u Karlovac. * 

Prometna uprava Kr. ug. državnih željeznica priopćila je 5. siječnja 1914. 
da je pruga Ozalj-Bubnjarci vicinalne željeznice Karlovac- “Bubnjarci dana 29. 
prosinca 1913., vlakom br. 6314 predana općem prometu. * 

Na dan 31. prosinca 1913. sjedište društva bilo je u Budimpešti, 
Aulich-utcza 5. Ravnateljstvo društva bilo je sljedeće: Ehrenhčfer Aladdr 
(predsjednik), te članovi: Lajos Dar6czy, Gyčrgy Horv4th, Vincze Nagy, 
Frigyes Schoch, Gabor Dević, Vilmos Grossmann, Mikl6s Gfrerer, Sandor 
Vuchetich, Gyula Poleschensky, Julio Stanisavljević, Zvonimir Zepić, dr. 
Aurćl Engel, Fćlix Fischer, Alfrćd Heinsheimer, dr. Sandor Mezei, Emil 
Respinger, Alfrćd Schwartz, dr. Guszt4v Kramer, Bćla Adamovich, dr. 
Bćla Romy. Članovi Nadzornog odbora bili su: Fil&p Rettig, Gćza Zucker. 
Dionički kapital iznosio je i nadalje 21,230.600 kruna. Čisti dobitak iznosio 
je 301.536 kruna.?? 

Usporedimo li podatke za 1913. godinu s rezultatima nekih drugih 
vicinalnih željeznica na prostoru Kraljevina Hrvatske, Slavonije i Dalmacije iz 
iste godine, dobijemo sljedeće: ** 

Dioničarsko društvo željeznice Čakovec-Zagreb sa sjedištem u 
Budimpešti — (Cs&ktornya-Zagrabi  vasut-rćszvćnytarsas4g/ = Csakathurn- 
Agramer Bahn-Actiengesellschaft) (osnovano 1885.) imalo je dionički kapital 
od 12,400.000 kruna, a dobitak od 77.360 kruna. 

Dioničarsko društvo dunavsko-savske vicinalne željeznice*sa sjedištem 
u Budimpešti (Duna-Sz4vai helyi ćrdekii vasut rćszvćnyt4rsasig/ Donau- 
Save Lokal-Eisenbahn Aktiengesellschaft) (osnovano 1912.) imalo je dionički 
kapital od 8,352.000 kruna, a čisti dobitak od 64.551 kruna. 

Dioničarsko društvo sjedinjenih Drava-posavskih vicinalnih željeznica 
sa sjedištem u Budimpešti (ili Dravsko-savska vicinalna željeznica/Dr4va- 


82 NN, br. 266, Zagreb, 19. studenoga 1913., 7. 

83 NN, br. 269, Zagreb, 22. studenoga 1913., 4. 

84 NN, br. 3, Zagreb, 5. siječnja 1914., 4. 

85  Ungarischer Compass 1914.-1915., Financielles und Commercielles Jahrbuch, II. Teil: Assecuranzen, 
Industrie- u. Verkehrs-Unternehmungen, Staats- u. Stćidte-Finanzen, XLII. Jahrgang. Budapest: Stephaneum 
Buchdruckerei A.G., 1915., 1055. 

86 Ibid, 1050, 1053-1054, 1068, 1069, 1081, 1085, 1091-1093, 1101-1102. 

87 U nekim dokumentima koristi se i naziv Dunavsko-posavska vicinalna željeznica d.d. 

Szavavidćki egyesiilt helyi ćrdeki vasutak rćszvćnyt4rsasig/ Aktiengesellschaft 
der vereinigten Lokaleisenbahnen der Drau-Save Gebietes) (osnovano 15. 
listopada 1906.)** imalo je dionički kapital od 10,883.000 kruna, a čisti 
dobitak od 405.997 kruna. 

Dioničarsko društvo vicinalne željeznice Križevci-Bjelovar-Virovitica- 
Barcs sa sjedištem u Budimpešti (Kć6rčs-Belovdr-Ver6cze-Barcsi helyi ćrdeki 
vasut = rćszvćnyt4rsasig/ = Kreuz-Belovar-Ver&cze-Barcser  Lokaleisenbahn 
Aktiengesellschaft) (osnovano 1893.) imalo je dionički kapital od 25,416.800 
kruna, a čisti dobitak od 588.817 kruna. 

Dioničarsko društvo lonjsko-poljske željeznice sa sjedištem u Budimpešti 
(Lonjavolgyi vasut  rćszvćnyt4rsasig/  Lonjathalbahn  Actiengesellschaft) 
(osnovano 1896.) imalo je dionički kapital od 9,940.000 kruna, a čisti dobitak 
od 368.241 kruna. 

Dioničarsko = društvo — vicinalne željeznice — Petrovaradin-Beočin 
sa sjedištem u Budimpešti (Pćterv4rad-Beocsini helyi ćrdekui  vasuit 
rćszvćnyt4rsas4g/  Lokaleisenbahn Aktiengesellschaft  Pćterv4rad-Beocsin) 
(osnovano 1907.) imalo je dionički kapital od 3,037.800 kruna, a čisti dobitak 
od 70.837 kruna. 

Dioničarsko društvo lokalne željeznice Ruma-Klenak sa sjedištem u 
Budimpešti (Ruma-Klenaki helyi ćrdeki: vasut rćszvćnyt4rsasig/ Ruma- 
Klenaker_Lokaleisenbahn Aktiengesellschaft) (osnovano 1901.) imalo je 
dionički kapital od 2,620.400 kruna, a čisti dobitak od 26.820 kruna. 

Dioničarsko društvo vicinalne željeznice Szt. Lčrincz-Slatina-Našice 
sa sjedištem u Budimpešti (Szent-L6rincz-Slatina-Nasici helyi ćrdeki 
vasut = rćszvćnyt4rsasag/  Szent-LGrincz-Slatina-Nasicer — Local-Eisenbahn- 
Actiengesellschaft) (osnovano 1894.) imalo je dionički kapital od 10,199.200 
kruna, a čisti dobitak od 468.353 kruna. 

Dioničarsko društvo slavonsko podravske željeznice sa sjedištem u 
Budimpešti (Slavoniai-Dr4vavidćki helyi ćrdekii vasut rćszvćnyt4rsasag/ 
Slavonische Drauthalbahn Actien-Gesellschaft) (osnovano 1900.) imalo je 
dionički kapital od 11,972.600 kruna, a dobitak od 460.817 kruna. 

Dioničarsko društvo slavonske vicinalne željeznice sa sjedištem u 
Budimpešti (Szlavoniai helyi ćrdekii vasut rćszvćnyt4rsas4g/ Slavonische Local- 
Eisenbahn Actiengesellschaft) (osnovano 1892.) imalo je dionički kapital od 
13,813.200 kruna, a dobitak od 549.656 kruna. 

Dioničarsko = društvo = vicinalne željeznice — Varaždin-Golubovec 
sa sjedištem u Budimpešti = (Varasd-Goluboveczi helyi ćrdeku vasut 
rćszvćnyt4rsasag/ = Warasdin-Goluboveczer — Localbahn-Actiengesellschaft) 
(osnovano 1888.) imalo je dionički kapital od 3,580.000 kruna, a čisti dobitak 
od 38.595 kruna. 


88 Društvo je osnovano 15. listopada 1906. spajanjem Dioničarskoga društva mjestne željeznice Vinkovci- 
Županja-Savska obala (Vinkovce-Županja-Save-Ufer L.-E.-Bahn) i Društva mjestne željeznice Osijek-Đakovo- 
Vrpolje (Esz6k-Djakovar-Vrpoljeer L.-E.-Bahn). Vidi Compass Finanzielles Jahrbuch Jugoslavien-Ungarn, 
1923., LVI., Band III, Wien: Compassverlag, 1923., 557. 

Dioničarsko društvo vicinale željeznice Vinkovci-Brčko sa sjedištem u 
Budimpešti (Vinkovce-Brčkai helyi ćrdeku vasut rćszvćnyt4rsas4g/ Vinkovcer- 
Brčkaer Localeisenbahn-Actiengesellschaft) (osnovano 1886.) imalo je dionički 
kapital od 4,958.800 kruna, a čisti dobitak od 173.935 kruna. 

Doknadni ugovor već navedenom Poslovnom ugovoru između 
Dioničarskog društva prve jugozapadne krajiške mjesne željeznice i 
Ravnateljstva Kr. ug. državnih željeznica iz 1908. sklopljen je 7. prosinca 
1913. odnosno 31. prosinca 1913. u Budimpešti. Kr. ug. ministarstvo trgovine 
odobrilo je navedeni Ugovor 1. veljače 1914. Ugovor je regulirao prometno 
poslovanje željeznice Karlovac-zemaljska granica. Iemeljem navedenog 
Ugovora dioničarsko društvo predalo je Ravnateljstvu Kr. ug. državnih 
željeznica u eksploataciju prugu Karlovac-zemaljska granica. Ovaj Naknadni 
ugovor sklopljen je na vrijeme trajanja koncesije linije Karlovac-zemaljska 
granica i nije mogao biti otkazan. 

Naknadna ustanova već navedenoj Pogodbi između Prve jugozapadne 
krajiške mjesne željeznice d.d. i Ravnateljstva Kr. ug. državnih željeznica iz 
1908. sklopljena je 22. lipnja 1914. odnosno 9. srpnja 1914. Kr. ug. ministarstvo 
trgovine odobrilo je navedenu Pogodbu 8. kolovoza 1914. Naknadna ustanova 
regulirala je uređenje teretnog prometa preko linije Karlovac-Bubnjarci- 
zemaljska granica, odnosno Caprag-Bubnjarci-zemaljska granica. Kao 
protuvrijednost za tranzitni i priključni promet, plaćalo je Ravnateljstvo Kr. 
ug. državnih željeznica dioničarskom društvu stalni iznos od 80.000 kruna 
kao paušalnu odštetnu pristojbu, odnosno paušalni čisti dio prihoda. Nasuprot 
tome, svi prihodi proizašli od toga tranzitnog i priključnog prometa pripadali 
su Ravnateljstvu Kr. ug. državnih željeznica. ** 

U nedjelju, 24. svibnja 1914. obavljeno je u Rudolfovom svečano 
otvorenje tzv. belokranjske željeznice Rudolfovo-Metlika-Bubnjarci pa je time 
uspostavljena veza preko Ozlja prema Karlovcu. Redoviti promet počeo je 27. 
svibnja 1914. * 

Na dan 31. prosinca 1914. čisti dobitak Dioničarskog društva prve 
jugozapadne krajiške mjesne željeznice iznosio je 337.457 kruna? 

Godine 1917. Ravnateljstvo društva u Budimpešti bilo je sljedeće: 
Ehrenhčfer Alad4r (predsjednik), Alfrćd Heinsheimer (potpredsjednik) te 
članovi: Lajos Dar6czy, G4bor Dević, dr. Aurćl Egry, Fćlix Fischer, Mikl6s 
Gfrerer, Vilmos Grossmann, dr. L4szl6 Hal4szy, J6zsef Kacsanovszky, Ferencz 
Kienast, dr. Sandor Mezei, dr. Otto Pavlić, Gyula Poleschensky, L4szlć 
Rafaelis, Emil Respinger, dr. Bćla Romy, Frigyes Schoch, Alfrćd Schwartz, 
Julio Stanisavljević, Zvonimir Zepić. Clanovi Nadzornog odbora bili su: 


89 HR-HDA-573. BDH/Z, dosje, D. d. Prve jugozapadne krajiške mjesne željeznice, svež. br. 1219. 

90 HR-HDA-573. BDH/Z, dosje D. d. Prve jugozapadne krajiške mjesne željeznice, svež. br. 1219. 

91 MN, br. 119, Zagreb, 26. svibnja 1914., 5. 

92 Ungarischer Compass 1915.-1916., Financielles und Commercielles Jahrbuch, II. Teil: Assecuranzen, 


Industrie- u. Verkehrs-Unternehmungen, Staats- u. Stćidte-Finanzen, XLII. Jahrgang. Budapest: Stephaneum 
Buchdruckerei A.G., 1916., 1020-1021. 

Ful&p Rettig, Gćza Zucker i Elemćr L4z4r te zamjenski član Miksa Messzer.?? 


Godine 1918. organizacija na prugama Dioničarskog društva prve 
jugozapadne krajiške mjesne željeznice, koje su potpadale pod nadležnost 
Poslovne uprave Kr. ug. državnih željeznica u Zagrebu izgledala je ovako: * 

Pruga Caprag-Karlovac s postajama: Petrinja (Josip Csiszar, glavar 
postaje), Hrastovica (Janos Gornicsecz, stražar izdatnik), Kraljevčani (Istvan 
Istvanić, stražar izdatnik), Grabovac (Rezsć Čohar, upravitelj postaje), Glina 
(Milan Dasović, glavar postaje), Topusko (toplice) (Lajos Wernigg, upravitelj 
postaje), Vrginmost (Sandor Verćb, upravitelj postaje), Vojnić (Istvan SzakmdAry, 
upravitelj postaje), Utinja (J4nos Bedć6, upravitelj postaje), Skakavac (Stjepan 
Crnjaković, upravitelj postaje). 

Pruga Karlovac-Bubnjarci s postajama: Mahično (Vilmos Simichen, 
upravitelj postaje), Zorkovac (Gćza Devernay, stražar izdatnik), Ozalj (Adolf 
Hoppe, upravitelj postaje), Kamanje (Sandor Mihalovics, stražar izdatnik), 
Bubnjarci (Vilmos Fisch, glavar postaje). 

U službenom shematizmu postaja Karlovac navodi se kao sastavni dio 
pruge Gyćkćnyes-Rijeka. Spadala je također u nadležnost Poslovne uprave u 
Zagrebu. Glavar postaje Karlovac bio je Adolf Schčnfeld, protustavnik Kalman 
Dervarics, a činovnici Otto Ghillardi, Matija Stazić, Osk4r Krapuljac, Matjas 
Stipetić, Imre Gavez i Ern6 Vajda. 

Postaja Caprag navodi se kao sastavni dio pruge Sisak-Brod na Savi. 
Navedena pruga spadala je pod nadležnost Prometne uprave u Pečuhu (Pćcs). 
Predstojnik postaje Caprag bio je činovnik Simon Sebčk, a ostali činovnici 
Szava Ivošević i Dušan Mrgjanov. 


3. Dioničarsko društvo prve jugozapadne krajiške mjesne 
željeznice u Zagrebu 


Nakon raspada Austro-Ugarske Monarhije, uspostavom Države 
Slovenaca, Hrvata i Srba (SHS) 29. listopada 1918., željeznice u Hrvatskoj 
i Slavoniji stavljene su pod upravu i nadzor Većeslava Wildera, povjerenika 
Narodnog vijeća za željeznice SHS sa sjedištem u Zagrebu. Dana 1. studenoga 
1918. Narodno vijeće izdalo je naredbu kojom se sve željeznice kojima je ranije 
upravljalo Ravnateljstvo Kr. ugarskih državnih željeznica stavljaju pod upravu 
novoosnovanog “Generalnog ravnateljstva željeznica Države SHS" u Zagrebu. 
Generalni ravnatelj državnih željeznica SHS bio je Gjuro Masirevich. On je 
ujedno bio i posljednji poslovni (prometni) upravitelj Kraljevskih ugarskih 


93 HR-HDA-573. BDH/Z, dosje D. d. Prve jugozapadne krajiške mjesne željeznice, 15. izvješće o poslovanju 
Dioničarskog društva prve jugozapadne krajiške mjesne željeznice za 1917. godinu, svež. br. 1219. 

94 Imenik dostojanstvenika, činovnika i javnih službenika Kraljevina Hrvatske i Slavonije 1918., Zagreb: Kr. 
hrv.-slav.-dalm. zemaljska vlada, 1918., 146-150. Također, vidi i LAJNERT, Ustroj željeznica u Hrvatskoj od 
Austro-Ugarske do danas, 38-39 i Branko VUJASINOVIĆ, Upravno i poslovodno osoblje na željeznicama u 
Kraljevini Hrvatskoj i Slavoniji do 1918., Zagreb: HŽ-Holding d.o.o. za poslovne usluge, HŽ-Infrastrukura 
d.o.0., Hrvatski željeznički muzej, 2007., 361-370. 

državnih željeznica u Zagrebu, koji je tu funkciju preuzeo 15. veljače 1918. 
Odmah je 2. studenoga 1918. slijedila i naredba“ da sva poduzeća koja djeluju 
na teritoriju Države SHS, a imaju sjedišta izvan toga teritorija moraju svoja 
sjedišta prenijeti na područje Države SHS. To se odnosilo i na sva željeznička 
dionička društva.* Dana 19. studenoga 1918. generalni ravnatelj državnih 
željeznica SHS objavio je da je Generalno ravnateljstvo državnih željeznica 
SHS u Zagrebu preuzelo u svoju upravu pruge na tadašnjem području 
Hrvatske i Slavonije, među kojima je bila i Prva jugozapadna krajiška mjesna 
željeznica: Caprag-Karlovac-Bubnjarci. Pred kraj 1918. godine željeznice su u 
većoj mjeri služile za vojničke svrhe, za opskrbu pučanstva, kao i za to, da se 
ne prekine gospodarsko poslovanje. Obustavljeni su svi transporti, koji nisu 
bezuvjetno bili potrebni, da se uzmogne dopremati ugljen za kućnu porabu, 
kao i za industriju, industrijski materijal, a naročito živežne namirnice. Veliku 
poteškoću predstavljao je i manjak radne snage uzrokovan naglim odlaskom 
radnika mađarske nacionalnosti, koji je hitno trebalo popuniti.“ Navedimo 
samo jedan od mnogobrojnih dokumentiranih primjera bijega željezničara 
mađarske nacionalnosti. Glavar postaje Karlovac Adolf Schanfeld obavijestio je 
29. listopada 1918. Prometnu upravu Zagreb da su mađarski željezničari, koji 
su bili poslani na ispomoć u Karlovac, pobjegli. Telegram je glasio: “Javljam, da 
su se s obzirom na ovdašnje prilike bez ikakove dozvole udaljili ovi vlakopratioci: iz 
Keszthelyskog odreda Pintćr, Varga, Gruber, Takdcs, Szabo, Sdgi, Mecseri, Berkes, 
Folacs, iz Nagyvđrada Gdl, Fekete, Bencsa, Csuri, Vtradi, iz Bćkćscsabe Gyurkd, 
Farkas, Szabo, Loirda, iz Tapolcze Peter, Szalai, Paska, Kaszds i Borosdn"* 
Stvaranjem Kraljevine Srba, Hrvata i Slovenaca (SHS), u prosincu 
1918., utemeljena je Direkcija državnih željeznica u Zagrebu pod čiju su 
upravu došle sve željeznice na teritoriju Hrvatske, Slavonije i Dalmacije 
kao i željeznička pruga Banja Luka-Dobrljin na teritoriju Bosne. U pogledu 
službeničkog kadra, od kojeg je izuzetno puno zavisilo održavanje urednog 
prometa i njegova racionalna eksploatacija, željeznice Kraljevstva SHS su u 
prvo vrijeme po ujedinjenju jako oskudijevale. Željeznice u krajevima, koji su 
potpadali pod Austro-Ugarsku Monarhiju, upravljane direktno iz Budimpešte 
i Beča, odakle se vodila personalna politika, imale su cijeli rukovodeći kadar 
95 Dana 2. studenoga 1918. objavljena je Naredba povjerenika Narodnoga vijeća SHS za obrt, trgovinu i 
industriju, da sva obrtna i industrijska poduzeća na području Hrvatske, Slavonije, Rijeke i Istre moraju u roku 
od mjesec dana, računajući od dana proglašenja ove Naredbe u “Varodnim novinama "', prenijeti svoja sjedišta 
u područje tih zemalja. Vidi Zbornik zakona i naredaba valjanih za Hrvatsku i Slavoniju, godina 1918., br. 132, 
Zagreb: Tisak Zemaljske tiskare, 1919., 548. 
96 Naredbom povjerenika Narodnoga vijeća SHS za obrt, trgovinu i industriju o prijenosu željezničkih i 
brodarskih poduzeća od 19. studenoga 1918., precizirano je da se pod navedenim poduzećima podrazumijevaju 
i željeznička poduzeća. Rok za prijenos sjedišta poduzeća određen je do konca prosinca 1918. Za slučaj da 
poduzeća nisu podnijela prijavu u određenom roku ili nisu zamolila povjerenika za produženje roka za 
prevođenje, ili da u navedenom roku nisu obavili prevođenje, stavljena su pod prisilnu upravu i imenovan im je 
sekvestar. Vidi Zbornik zakona i naredaba valjanih za Hrvatsku i Slavoniju, godina 1918., br. 134, Zagreb: Tisak 
Zemaljske tiskare, 1919., 552-553. 
97 Siniša LAJNERT, “Kratki pregled rada Generalnoga ravnateljstva državnih željeznica SHS (1918)", 
Arhivski vjesnik 47 (2004.): 159-166. 


98 HR-HDA-881. Zbirka rukopisa 1301-1955., inv. br. 638, Vilim FILIPAŠIĆ, Prevrat godine 1918. i 
željeznice u Hrvatskoj i Slavoniji, 35-36. 

i veći dio činovnika i podčinovnika mađarske i njemačke narodnosti. Nakon 
sloma Austro-Ugarske Monarhije i povlačenja njezinih vlasti s ovih teritorija, 
napustio je odmah Kraljevinu SHS i veliki broj željezničkih službenika 
Austrijanaca i Mađara, kao i Čeha, Poljaka i ostalih. I oni koji su, međutim, 
ostali morali su većim dijelom u roku od nekoliko mjeseci biti repatrirani*? u 
svoje zemlje, jer su se, prema mišljenju tadašnjih vlasti, pokazali kao nepodesni 
i nesposobni za službu u novoj državi. Hrvati i ostali narodi, koji su tek tada 
uzeli u punoj mjeri učešće u željezničkoj službi i upravi, borili su se s velikim 
poteškoćama. Preuzimajući od stranaca željezničku službu i održavanje 
prometa, hrvatski službenici morali su produžiti rad po zakonima i propisima 
koje su zatekli, a koji su u svim pokrajinama bivše Austro-Ugarske Monarhije 
bili izdavani samo na njemačkom, odnosno mađarskom jeziku. Na sustavno 
stvaranje jedinstvenih zakona i propisa nije se odmah moglo ni pomisliti 
pored mnogih krupnijih i za opstanak prometa tada važnijih problema. Sve 
je to, naravno, imalo izvanredno teške posljedice i u financijskom poslovanju 
državnih željeznica SHS.'%" 

Kr. sudbeni stol kao trgovački sud u Zagrebu dao je 5. lipnja 1919. 
na znanje da je u trgovačkom registru upisano Dioničarsko društvo prve 
jugozapadne krajiške mjesne željeznice u Zagrebu. Društvo se temeljilo na 
pravilima od 17. svibnja 1919. Predviđeno trajanje društva određeno je do 2. 
kolovoza 2002. Svrha društva bila je: izgraditi i držati u prometu u koncesijskoj 
ispravi navedenu željezničku prugu Sisak-Caprag-Vrginmost, a tako i onu 
Vrginmost-Karlovac, te željezničku prugu, koja se razgranjivala iz postaje 
Karlovac državnih željeznica, te je vodila preko Ozlja i Bubnjaraca prema 
Metliki, odobrenu u dodatku čl. 1. koncesijske isprave, izdane od strane kr. 
ug. ministra trgovine 19. rujna 1906. pod br. 66.082 - 1906 i 2. kolovoza 1912. 
br. 57.584.; izgraditi i držati u prometu sve one glavne, pobočne i industrijske 
željezničke pruge, koje bi društvo ubuduće na temelju ugovora ili koncesijske 
isprave ili posebnim odobrenjem visoke državne vlasti gradilo, nabavilo ili 
uzelo u zakup; otvarati i držati takove tvornice ili druga poduzeća, koja su 
sa željezničkim poduzećem dioničarskog društva stajala u poslovnoj vezi. 
Ravnateljstvo se sastojalo od 9-25 članova. Kao članovi Ravnateljstva upisani 
su: dr. Marijan Horvat, kr. vel. župan, dr. Božidar Kocijan, kr. financijalni 
tajnik, Gustav pl. Deutsch, veletržac u Zagrebu, Franjo Braum, financijalni 
povjerenik u miru u Zagrebu, Armin Schreiner, veletržac u Zagrebu, 
Vladimir Arko, veletržac u Zagrebu, Janko Holjac, arhitekt, dr. Otto Pavlić, 
kr. vladin tajnik, Ladislav Rafaelis, kr. podžupan, dr. Vladimir Havliček, 
kr. vladin tajnik, dr. Milan Mayer-Marić, veletržac, Marino Bona-Bunić, 
šumarski savjetnik, Svetozar Maksimović, trgovac, Josip Doljak, tehnički 
savjetnik, Julijo Stanisavljević, tehnički nadsavjetnik, Hugo Weinberger, 
ravnatelj Hrvatske podružnice Wiener Bank-Verein, Ljuban Babić-Gjalski, 
99 Repatrijacija lat. (re3.. -+ patria - domovina) povratak ratnih zarobljenika, građanskih zarobljenika, bjegunaca, 


raseljenih osoba, iseljenika i sl. u domovinu. Vidi KLAIĆ, Rječnik stranih riječi, tuđice i posuđenice, 1154. 
100 LAJNERT, “Ustroj Direkcije Jugoslavenskih državnih željeznica Zagreb (1918.-1941.)", 191-192. 

veliki župan u miru, svi u Zagrebu, Albert Koehlin, predsjednik Bank fir 
Transportwerte u Baselu, Julijo Poleschensky, ravnatelj u Budimpešti, Franjo 
Kienast, švicarski glavni konzul u Budimpešti, Emil Respinger, ravnatelj u 
Baselu, dr. Ivan Rikard Kraus, veleindustrijalac u Osijeku, Fridrich Schoch, 
grad. poduzetnik u Budimpešti, Alfred Heinsheimer, ravnatelj Wiener Bank- 
Verein u Beču. Temeljna dionička glavnica ostala je ista, odnosno iznosila 
je 21,230.600 kruna, koja se dijelila na 60.762 komada temeljnih dionica i 
45.397 komada prvenstvenih dionica. Svaka od dionica glasila je na donosioca 
i na 200 kruna nominalne vrijednosti." 

Prema bilanci za 1919. godinu, dobitak dioničarskog društva iznosio 
je 989.607 kruna“, dok je prema bilanci za 1920. godinu dobitak iznosio 
767.127 kruna. 19 

Godine 1922. sjedište Dioničarskog društva prve jugozapadne krajiške 
mjesne željeznice bilo je u Zagrebu. Predsjednik društva bio je Albert 
Kčchlin, a potpredsjednik Janko Holjac. Pruge društva bile su u eksploataciji 
Jugoslavenskih državnih željeznica. '* Godine 1923. sjedište dioničarskog 
društva bilo je u Zagrebu, Gundulićeva ulica 24. Članovi ravnateljstva bili 
su: Vladimir Arko, Marino de Bona, Franjo Braum, Gustav pl. Deutsch, dr. 
Vladimir Havliček, Alfred Heinsheimer, Janko Holjac, Svetozar Maksimović, 
dr. Milan Marić, dr. Otto Pavlić, Armin Schreiner i Hugo Weinberger.!" 

U vezi preuzimanja Prve jugozapadne krajiške mjesne željeznice u 
državno vlasništvo, Direkcija državnih željeznica u Zagrebu, u čijoj nadležnosti 
su do godine 1924. bile sve njene pruge, bila je mišljenja da bi je s prometno- 
komercijalnog gledišta trebalo preuzeti u vlasništvo državnih željeznica jer je 
imala značaj spojne pruge između zapadne Bosne i Slovenije, a istovremeno je 
rasterećivala prugu Zagreb-Sisak, a naročito samu stanicu Zagreb.'"* Godine 
1924. Direkcija državnih željeznica Zagreb predala je Direkciji državnih 
željeznica Ljubljana dio Prve jugozapadne krajiške mjesne željeznice.'" 

Godine 1925. sjedište dioničarskog društva bilo je u Zagrebu, 
Mihanovićeva ulica 12. Članovi ravnateljstva bili su isti kao i 1923. a m 
U međuvremenu je došlo do nekih manjih izmjena, tako da su godine 
1929. članovi ravnateljstva bili: Vladimir Arko, Franjo Braum, Gustav pl. 


101 VW, br. 144, Zagreb, 26. lipnja 1919., 5-6. 

102 Compass Finanzielles Jahrbuch Tschechoslovakei-Jugoslavien, 1922.,LV., Band1l., Wien: Compassverlag, 
1922., 1395-1396. 

103 Compass Finanzielles Jahrbuch Jugoslavien-Ungarn, 1923., LVI., Band III., Wien: Compassverlag, 
1923., 558-559; Compass Finanzielles Jahrbuch Jugoslavien-Ungarn, 1925., LVIII., Band III., Zagreb: Kompas 
d.d., 1925., 702; Compass Finanzielles Jahrbuch Jugoslavien, 1929., LXII., Wien: Kompassverlag, 1929., 676. 
104 Compass Finanzielles Jahrbuch Tschechoslovakei-Jugoslavien, 1922.,LV., Band1I., Wien: Compassverlag, 
1922., 1395-1396. 

105 Compass Finanzielles Jahrbuch Jugoslavien-Ungarn, 1923., LVI., Band III., Wien: Compassverlag, 
1923., 558-559. 


106 HR-HDA-136. Direkcija Jugoslavenskih državnih željeznica-Zagreb (1918-1941), pov. ur.br. 18850/1923., 
kut. br. 35. 


107 Statistika Željeznica Kraljevine Srba, Hrvata i Slovenaca u eksploataciji Ministarstva saobraćaja za godinu 
1924. sa uporednim podacima za godine 1923. i 1922., Sarajevo: Generalna direkcija državnih železnica, 1927., 12. 
108 Compass Finanzielles Jahrbuch Jugoslavien-Ungarn, 1925., LVIIL., Band III., Zagreb: Kompas d.d., 1925., 702. 

Deutsch, dr. Vladimir Havliček, Alfred Heinsheimer, Janko Holjac, inž. 
Milan Babić, dr. Milan Marić, dr. Emil Miller, Armin Schreiner, Hugo 
Weinberger i inž. Emil Respinger. Sjedište dioničarskog društva bilo je u 
Zagrebu, Jurišićeva 22. 19 

Spomenimo i par eksploatacijskih pokazatelja značajnijih stanica na 
prugama Prve jugozapadne krajiške mjesne željeznice. Tako je npr. godine 
1929. na stanici Caprag otpremljeno 63.205 putnika, 6 tona prtljage i ekspresne 
robe, 24 tone privatne brzovozne robe, 72.603 tone privatne sporovozne robe 
i 3.393 tone režijskih pošiljaka. Istovremeno je na stanicu Caprag prispjelo 4 
tone prtljage i ekspresne robe, 30 tona privatne brzovozne robe, 92.341 tone 
privatne sporovozne robe i 7.720 tona režijskih pošiljaka. 

Na stanici Petrinja otpremljeno je 75.095 putnika, 16 tona prtljage 
i ekspresne robe, 328 tona privatne brzovozne robe, 11.072 tona privatne 
sporovozne robe i 799 tona režijskih pošiljaka. Istovremeno je na stanicu 
Petrinja prispjelo 15 tona prtljage i ekspresne robe, 58 tona privatne brzovozne 
robe, 17.387 tona privatne sporovozne robe i 3.424 tona režijskih pošiljaka. 

Na stanici Glina otpremljeno je 80.516 putnika, I4 tona prtljage i 
ekspresne robe, 156 tona privatne brzovozne robe i 15.520 tona privatne 
sporovozne robe. Istovremeno je na stanicu Glina prispjelo 19 tona prtljage 
i ekspresne robe, 92 tona privatne brzovozne robe, 10.707 tona privatne 
sporovozne robe i 236 tona režijskih pošiljaka. 

Na stanici Topusko Toplice otpremljeno je 26.857 putnika, 4 tone 
prtljage i ekspresne robe i 12.781 tona privatne sporovozne robe. Istovremeno 
je na stanicu Topusko Toplice prispjelo 4 tona prtljage i ekspresne robe, 43 
tona privatne brzovozne robe, 1.802 tona privatne sporovozne robe i 540 tona 
režijskih pošiljaka. 

Na stanici Vrginmost otpremljeno je 20.587 putnika, 2 tone prtljage 
i ekspresne robe i 10.904 tona privatne sporovozne robe. Istovremeno je 
na stanicu Vrginmost prispjelo 3 tone privatne brzovozne robe, 3.137 tona 
privatne sporovozne robe i 223 tona režijskih pošiljaka. 

Na stanici Vojnić  otpremljeno je 16.527 putnika, 2 tone prtljage 
i ekspresne robe, 3 tone privatne brzovozne robe, 43.751 tona privatne 
sporovozne robe i 1.059 tona režijskih pošiljaka. Istovremeno je na stanicu 
Vojnić prispjelo 1 tona prtljage i ekspresne robe, 8 tona privatne brzovozne 
robe, 1.403 tona privatne sporovozne robe i 151 tona režijskih pošiljaka. 

Na stanici Karlovac otpremljeno je 355.827 putnika, 134 tone prtljage 
i ekspresne robe, 533 tone privatne brzovozne robe, 84.489 tona privatne 
sporovozne robe i 16.583 tona režijskih pošiljaka. Istovremeno je na stanicu 
Karlovac prispjelo 247 tona prtljage i ekspresne robe, 3.626 tona privatne 
brzovozne robe, 361.554 tona privatne sporovozne robe i 28.864 tona režijskih 
pošiljaka. 

Na stanici Ozalj otpremljeno je 40.221 putnika, 2 tone prtljage i 
ekspresne robe, 7 tona privatne brzovozne robe i 5.457 tona privatne sporovozne 


109 Compass Finanzielles Jahrbuch Jugoslavien, 1929., LXII., Wien: Kompassverlag, 1929., 676. 

robe. Istovremeno je na stanicu Ozalj prispjelo 1 tona prtljage i ekspresne robe, 
2 tone privatne brzovozne robe, 146 tona privatne sporovozne robe i 1 tona 
režijskih pošiljaka. 

Na stanici Bubnjarci otpremljeno je 7.922 putnika, 1 tona prtljage i 
ekspresne robe, 2 tone privatne brzovozne robe, 48 tona privatne sporovozne 
robe i 15 tona režijskih pošiljaka. Istovremeno je na stanicu Bubnjarci prispjelo 
I tona prtljage i ekspresne robe, 2 tone privatne brzovozne robe, 35 tona 
privatne sporovozne robe i 53 tona režijskih pošiljaka. 

Za usporedbu, na stanici Zagreb Glavni kolodvor, koja je uz stanicu 
Beograd bila najfrekventnija na cijelom području Kraljevine SHS/Jugoslavije, 
otpremljeno je 1,520.197 putnika, 913 tona prtljaga i ekspresne robe, 5.677 tona 
privatne brzovozne robe, 124.242 tona privatne sporovozne robe i 12.819 tona 
režijskih pošiljaka. Istovremeno je na stanicu Zagreb Glavni kolodvor prispjelo 
1.571 tona prtljaga i ekspresne robe, 6.061 tona privatne brzovozne robe, 
559.275 tona privatne sporovozne robe i 167.001 tona režijskih pošiljaka.“ 

Prema stanju na dan 31. prosinca 1936., pod nadležnost željezničke 
Direkcije u Zagrebu potpadalo je 103,3 km pruga Prve jugozapadne krajiške 
mjesne željeznice, i to: Caprag-Karlovac (102,2 km) i Karlovac-Bubnjarci (1,1 
km). Istovremeno je željeznička Direkcija u Ljubljani bila nadležna za 27,6 
km pruge Karlovac-Bubnjarci, u vlasništvu navedenog društva. Pod navedenu 
ljubljansku Direkciju potpadalo je i 50 km pruge Bubnjarci-Novo Mesto. 
Naime, navedene pruge, osim Caprag-Karlovac, bile su sastavni dio glavne 
pruge drugog reda Karlovac-Ljubljana Gl. kol." 

Radi otklanjanja spora, koji je bio u tijeku pred mađarsko- 
jugoslavenskim mješovitim izbranim sudom u Hagu, a na temelju čl. 
250. Trianonskog ugovora o miru, kao i da bi se izbjegli eventualni daljnji 
sporovi pred jugoslavenskim sudovima, dana 11. travnja 1938. zaključen je 
pod brojem M.S. br. 22.497/37.''* Ugovor između Kraljevine Jugoslavije i 
Dioničarskog društva prve jugozapadne krajiške mjesne željeznice o otkupu 
pruge Sisak-Caprag-Vrginmost-Karlovac-Ozalj-Bubnjarci. Temeljem čl. 1. 
Ugovora, država je kupila, a Prva jugozapadna krajiška mjesna željeznica 
prodala svoju željezničku prugu do bivše zemaljske granice sa svim zgradama, 
uređajima i ukupnim inventarom, kao i sa svim pravima. Kako se željeznička 
pruga već nalazila u efektivnom posjedu države, to Prva jugozapadna krajiška 
mjesna željeznica nije imala što predati, odnosno njeno davanje smatralo se 
kao već izvršeno. Društvo je jamčilo za punovažnost Ugovora i preuzelo je na 
sebe izvršenje svih formalnosti, koje su propisivali zakoni i društvena pravila, 


110 Statistika Jugoslovenskih železnica za godinu 1929. sa uporednim podacima za godinu 1928., Knjiga II., 
Sarajevo: Generalna direkcija državnih železnica, 1930., 202-215. 

111 Statistika Jugoslovenskih železnica za godinu 1936. sa uporednim podacima za godinu 1935., Knjiga 1, 
Subotica: Generalna direkcija državnih železnica, Štamparija državnih železnica, 1936., 6-7. 

112 Treba naglasiti da je prije toga navedeni ugovor o otkupu pruga iz travnja 1938. odobren rješenjem 
Ministarskog savjeta M.S. br. 127/1938. od 3. veljače 1938. (M.S. br. 22.497/37.). Vidi Spis Ministarstva 
saobraćaja u Beogradu Kab.br. 915/1941. upućen rujnu 1941. Odiu za željeznički promet Hrvatskih državnih 
željeznica u Zagrebu u predmetu vicinalnih željeznica na području Hrvatske, ZPID SR. 

tako da niti dioničari, niti treće osobe nisu mogle postavljati protiv države 
nikakva prava. Prva jugozapadna krajiška mjesna željeznica obvezala se da će 
u roku od dva mjeseca po primitku blagajničkih bonova odobriti prijenos 
svoga prava vlasništva na državu u željezničkoj zemljišnoj knjizi bez tereta ma 
koje vrste. U slučaju da društvo ne odobri ovaj prijenos, izdani bonovi ne bi 
se isplaćivali. Kupovna cijena za prodanu prugu utvrđena je, s obzirom na 
ranije odobrene akontacije, s neto dinara 53,300.000. - (pedeset tri milijuna 
tri stotine hiljada dinara) u zakonskoj moneti Kraljevine Jugoslavije, valuta 
1. siječnja 1936. Utvrđena kupovna cijena bila je ukamaćena od 1. siječnja 
1936. s 5 /% % godišnje, računajući kamatu unatrag. Kamata za vrijeme od 
1. siječnja 1936. do 15. veljače 1937., u visini od 3,479.324 dinara bila je 
plativa 15. svibnja 1938. Ukamaćena kupovna cijena trebala se namiriti od 
15. kolovoza 1938. do 15. veljače 1946. u 16 jednakih polugodišnjih obroka 
od po 4,391.517 dinara, koji su dospijevali svakog 15. kolovoza i 15. veljače. 
Ovi stalni polugodišnji obroci utvrđeni su na taj način da je svaki pojedini 
obrok sadržavao dio proračunat za amortizaciju kupovne cijene, dok je ostatak 
obroka predstavljao polugodišnju kamatu od 2,75%. S obzirom na činjenicu 
da se prioritetna dionička glavnica nalazila u švicarskim rukama i da je društvo 
trebalo podmiriti iz kupovne cijene zahtjeve prioritetnih dioničara, osiguravala 
je država dioničkom društvu odnosno imaocima blagajničkih bonova 
likvidaciju kupovne cijene na sljedeći način: imaoci blagajničkih bonova bili 
su ovlašteni da naplaćene eskontiranjem prije roka unovčene iznose glavnice i 
kamata prime kao “interne dinare* položene na interni račun inozemnih imaoca 
blagajničkih bonova. Jedan dio ovih internih dinara mogao se s odobrenjem 
Švicarske narodne banke upotrijebiti i u svrhu izvoza robe u Švicarsku pod 
uvjetom da Narodnoj banci Kraljevine Jugoslavije u svakom slučaju ostane od 
vrijednosti izvezene robe na slobodnom raspolaganju postotak deviza, koji je 
istoj osiguran u okviru postojećeg sporazuma o reguliranju platnog prometa 
između Svicarske i Jugoslavije. U roku od dva mjeseca poslije potpisivanja 
ovog ugovora država je trebala predati društvu i za kamatni iznos za vrijeme od 
11. siječnja 1936. do 15. veljače 1937. i za svaki od 16 polugodišnjih obroka 
blagajničke bonove Ministarstva financija Kraljevine Jugoslavije koji su glasili 
na dinare. Blagajnički bonovi bili su plativi bez odbitka i slobodno su se mogli 
izvoziti iz zemlje od strane imaoca, bez ikakvog ograničenja. Podjela na manje 
iznose blagajničkih bonova izvršila bi se po želji dioničkog društva. Na temelju 
čl. čl. 59. financijskog zakona za budžetsku godinu 1938/39.''5, ovi blagajnički 
bonovi i njihova protuvrijednost nisu podlijegali nikakvom porezu niti taksama, 
bez obzira da li se radilo o državnim ili samoupravnim poreznim obvezama. 
113 Temeljem čl. 65. Financijskog zakona za 1936./37. godinu, čl. 60. Financijskog zakona za 1937./38. godinu, čl. 
59. Financijskog zakona za 1938./39. godinu i čl. 74. Financijskog zakona za 1939./40. godinu, ministar saobraćaja 
Kraljevine Jugoslavije bio je ovlašten da može po odobrenju Ministarskog savjeta regulirati pravne i financijske 
odnose s predstavnicima privatnih društava lokalnih (vicinalnih) željeznica, da kupoprodajnim ugovorima utvrđuje 
čistu otkupnu cijenu. Društva se oslobađaju ugovorne takse, kao i svih ostalih državnih i samoupravnih taksi, 
poreza i prireza ma koje vrste u pogledu primanja utvrđenih ovim kupoprodajnim ugovorima. Vidi Službene novine 


Kraljevine Jugoslavije (dalje: SN KJ), br. 75, Beograd, 1. travnja 1936., 294; SN KJ, br. 73, Beograd, 1. travnja 
1937., 292; SN KJ, br. 73, Beograd, 1. travnja 1938., 465; SN KJ, br. 74, Beograd, 1. travnja 1939., 344. 


98 


Siniša LAJNERT 
Dioničarsko društvo Prve jugozapadne krajiške mjesne željeznice (1902-1940) 


Stoga se svaki pojedini blagajnički bon morao isplatiti bez ikakvog odbitka. 
Cim je ovaj ugovor potpisan te izvršena predaja blagajničkih bonova društvo 
je povuklo tužbu po kojoj se vodio postupak kod Mješovitog izbranog suda 
u Hagu, pri čemu je svaka strana snosila svoje troškove. Društvo je u roku od 
dva mjeseca od predaje blagajničkih bonova trebalo državi predati sve planove, 
crteže te tehničke i administrativne isprave prodane željezničke pruge, u koliko 
su se nalazili u njegovom posjedu. Država je priznala da prodanu željezničku 
prugu sa svim njenim dodacima drži u svome posjedu od 1. siječnja 1919. U 
skladu s time, društvo nije preuzelo nikakvo jamstvo prema državi ili trećim 
osobama, u pogledu stanja pruge, rashoda, javnih i privatnih tereta ili dugova, 
koji su nastali eksploatacijom pruge poslije 1. siječnja 1919. S obzirom na 
činjenicu da su skoro sve osnovne (temeljne) dionice društva bile upisane od 
bivše mađarske države odnosno od hrvatsko-slavonskih upravnih tijela i da su 
takve osnovne dionice bile u sudskoj praksi izbranih sudova (odluke Društva 
naroda za lokalne (vicinalne) željeznice Sopron- Kgszeg, Wolfsberg-Zeltweg i 
Dravograd-Velenje) uvijek smatrane kao subvencije / fonds perdu''“, nadalje 
da je i ostatak sitnih upisa osnovnih dionica imao sličan karakter (odluka 
za Wolfsberg-Zeltweg i Dravograd-Velenje), država je mogla uzeti u obzir 
prilikom utvrđivanja kupovne cijene isključivo prioritetni dionički kapital, 
tako da na osnovne dionice nije otpadao nikakav udio iz kupovne cijene. 
Pošto je u smislu čl. 59. Financijskog zakona za budžetsku godinu 1938/39. 
ovim Ugovorom određena čista kupovna cijena, imala je Prva jugozapadna 
krajiška mjesna željeznica u pogledu akontacija i isplata pravo na oslobođenje 
od taksa, poreza i prireza. U svrhu likvidacije društva država je na zahtjev Prve 
jugozapadne krajiške mjesne željeznice trebala odobriti prijedlog za valorizaciju 
dioničke glavnice koji je podnijet 9. rujna 1927. ministru trgovine i industrije, 
pod uvjetom da valorizacija služi jedino likvidaciji društva i da se rješenje po 
ovom predmetu traži tek poslije odobrenja ovog ugovora od strane države. 
Ugovor su u ime dioničarskog društva potpisali inž. Emil Respinger i dr. Emil 
Miler, a u ime Kraljevine Jugoslavije ministar saobraćaja dr. Mehmed Spaho.!!> 

Prilogom uz gore navedeni Ugovor utvrđeno je da se bivša austrijska 
vlada obvezala da će platiti 5,2% kamata godišnje na 305.000 kruna 
Dioničarskom društvu prve jugozapadne krajiške mjesne željeznice u korist 
građevinske tvrtke Gfrerer, Schoch i Grossmann iz Budimpešte na ime 
polovice doprinosa za troškove građenja tadašnje pogranične stanice Bubnjarci, 
po odbitku polovice troškova za građenje mosta na Kupi, koji je sagrađen od 
strane Austrijskih državnih željeznica. Dioničarsko društvo prve jugozapadne 
krajiške mjesne željeznice obuhvatilo je ovaj zahtjev protiv Austrije u svojoj 
tužbi mađarsko-jugoslavenskom Mješovitom izbranom sudu na izričit zahtjev 
građevinske tvrtke. Društvo se trudilo na ponovnim sjednicama prilikom 


114 Afonds perdu - izgubljena sredstva. 

115 HR-HDA-573. BDH/Z, dosje D. d. Prve jugozapadne krajiške mjesne željeznice, Definitivni tekst ugovora 
s državom, svež. br. 1219. Također, vidi i HR-HDA-152. Savska financijska direkcija u Zagrebu - Zagreb (1929- 
1939) (dalje: HR-HDA-152. SFD), dosje D. d. prve jugozapadne krajiške mjesne željeznice, kut. br. 344. 

pregovora za otkup gore navedene pruge da država prizna ovaj zahtjev. 
No predstavnici države čvrsto su stajali na gledištu da je u slučaju Bubnjaraca 
u pitanju administrativni dug, da je on, dakako, dio građevinskog kapitala, ali 
nije služio ukamaćenju i amortizaciji prioritetnih dionica. Ovaj se dug stoga 
pravno nije mogao smatrati kao učešće koje se moglo valorizirati, već obični 
ugovorni dug koji po mirovnim ugovorima nije teretio Kraljevinu Jugoslaviju. 
Prema tome, pravno ostvarenje bilo je potpuno bez izgleda. Sporazumno je 
utvrđeno da ova tražbina u vezi građevinskih troškova stanice Bubnjarci nije 
uzeta u obzir pri određivanju kupovne cijene.''“ 

Ministarstvo saobraćaja Kraljevine Jugoslavije izdalo je Dioničarskom 
društvu prve jugozapadne krajiške mjesne željeznice na njegov zahtjev 
uvjerenje od 1. rujna 1938. pod brojem 19.323/1938. da je navedeno društvo 
dozvolilo zemljišnoknjižni prijenos svoga vlasništva glede željezničke pruge 
Sisak-Karlovac-Ozalj-Bubnjarci na državu.!'7 

Prema zaključku izvanredne glavne skupštine dioničara od 29. rujna 
1938. stupilo je Dioničarsko društvo prve jugozapadne krajiške mjesne 
željeznice, Zagreb, Jurišićeva 22 u likvidaciju.'"? 

Dana 27. listopada 1938. predstavnik Dioničarskog društva prve 
jugozapadne krajiške mjesne željeznice Nikola Najman, odvjetnik iz Beograda, 
predao je predstavnicima Generalne direkcije državnih željeznica planove, 
crteže, tehničke i administrativne isprave društva vezane za pruge: dionica Sisak- 
Caprag-Vrginmost, dionica Vrginmost-Karlovac, dionica Karlovac-Bubnjarci- 
državna granica. 1! 

Na temelju molbe Prve jugozapadne krajiške mjesne željeznice od 
29. rujna 1938., Okružni sud u Zagrebu upisao je 26. studenoga 1938. u 
svome trgovačkom registru za društvene tvrtke upis promjene čl. 8. Pravila 
Dioničarskog društva prve jugozapadne krajiške mjesne željeznice. Prema 
navedenoj promjeni, dionička glavnica društva bila je prije valorizacije 
21,230.600 kruna. U svrhu nabave ove glavnice stavljeno je u opticaj: 

a) za pokriće glavnice starog dijela pruge (Sisak-Caprag-Vrginmost- 
Karlovac), uključivši troškove za proširenje postaje Grabovac: 18.750 komada 
temeljnih dionica po nominali od 200 kruna u ukupnoj vrijednosti od 
3,750.000 kruna i 45.391 komada prvenstvenih dionica po nominali od 200 
kruna u ukupnoj nominalnoj vrijednosti od 9,078.200 kruna. 

b) za pokriće glavnice novog dijela pruge (Karlovac-Bubnjarci do bivše 
zemaljske granice): 10.526 komada temeljnih dionica po nominali od 200 
kruna u ukupnoj nominalnoj vrijednosti od 2,105.200 kruna i 31.486 komada 
116 HR-HDA-152. SFD, dosje D. d. prve jugozapadne krajiške mjesne željeznice, Prilog uz Ugovor Kraljevine 
Jugoslavije s Dioničarskim društvom prve jugozapadne krajiške mjesne željeznice od 1938., kut. br. 344. 

117 HR-HDA-573. BDH/Z, dosje D. d. Prve jugozapadne krajiške mjesne željeznice, svež. br. 1219. 

118 Narodne novine. Službeni list Kraljevske banske uprave Savske banovine (dalje: NN KBUSB), br. 231, Zagreb, 
11. listopada 1938., 4 i NN KBUSB, br. 232, Zagreb, 12. listopada 1938., 4. Iako je Prva jugozapadna krajiška mjesna 
željeznica d.d. formalno zaključila likvidaciju na izvanrednoj glavnoj skupštini od 29. rujna 1938., ona uistinu nije 
vršila nikakvo poslovanje još od godine 1918. Vidi HR-HDA-152. SED, dosje D. d. prve jugozapadne krajiške mjesne 


željeznice, dopis društva upućen 26. siječnja 1939. Savskoj financijskoj direkciji u Zagrebu, kut. br. 344. 
119 HR-HDA-573. BDH/Z, dosje D. d. Prve jugozapadne krajiške mjesne željeznice, svež. br. 1219. 

prvenstvenih dionica po nominali od 200 kruna u ukupnoj nominalnoj 
vrijednosti od 6,297.200 kruna. 

Na temelju rješenja Ministarstva trgovine i industrije II. br. 31.567/K 
od 20. kolovoza 1938. i prema zaključku donesenom na izvanrednoj glavnoj 
skupštini od 7. rujna 1927. povišena je uslijed valorizacije dionička glavnica na 
80,941.662,50 dinara, a nominala svake dionice na 762,50 dinara. Dionička 
glavnica razdijeljena je, prema tome, na 29.276 komada temeljnih dionica po 
nominali od 762,50 dinara u ukupnoj nominalnoj vrijednosti od 22,322.950 
dinara i 76.877 komada prvenstvenih dionica, uključivši užitnice'“" izdane 
za amortizirane prvenstvene dionice, po nominali od 762,50 dinara u 
ukupnoj vrijednosti od 58,618.712,50 dinara. Od ove valorizirane ukupne 
dioničke glavnice otpadalo je: 18.750 komada temeljnih dionica u ukupnoj 
nominalnoj vrijednosti od 14,296.875 dinara na stari dio pruge spomenut pod 
a) i 10.526 komada temeljnih dionica u ukupnoj nominalnoj vrijednosti od 
8,026.075 dinara na novi dio pruge spomenut pod b), zatim 45.391 komada 
prvenstvenih dionica (uključivši užitnice) u ukupnoj nominalnoj vrijednosti 
od 34,610.637,50 dinara na stari dio pruge spomenut pod a) i 31.486 komada 
prvenstvenih dionica (uključivši užitnice) u ukupnoj nominalnoj vrijednosti 
od 24,008.075 dinara na novi dio pruge spomenut pod b). Dionice su glasile 
na donosioca, a izdane su u apoenima po 1, 10, 250, odnosno 500 dionica.“ 

Temeljem zaključka Okružnog suda u Novom Sadu (Odjeljenje za 
centralnu zemljišnu knjigu željeznica i javnih kanala'**) br. 3/39 od 30. 
svibnja 1939., izvršen je prijenos prava vlasništva na otkupljenim prugama u 
Centralnoj zemljišnoj knjizi željeznica i javnih kanala u korist Državnog erara 
Kraljevine Jugoslavije (Ministarstvo saobraćaja)!“ 

Likvidatori Dioničarskog društva prve jugozapadne krajiške mjesne 
željeznice u likvidaciji Zagreb dali su 8. listopada 1939. oglas u “Narodnim 
novinama“ gdje temeljem čl. 206. Trgovačkog zakona'*“ daju na znanje da 


120  Užitnice (njem. Genussschein) su isprave koje dioničko društvo može izdati u korist osoba povezanih s društvom 
(dioničarima, vjerovnicima, zaposlenima i sl.). Ovlaštenici užitnica mogu postaviti samo zahtjev za sudjelovanje u 
dobitku, ostatku likvidacijske mase ili pravo na nove dionice, tj. daju samo imovinska prava, a ne daju članska prava, 
kao što je npr. pravo glasa. Užitnice ne smiju imati nominalnu vrijednost niti se smiju izdavati kao isprave koje daju 
pravo na udio u društvu (Partizipationsschein), niti kao ulog. Ovlaštenici užitnica čine vjerovničku zajednicu. 

121 HR-HDA-152. SFD, dosje D. d. prve jugozapadne krajiške mjesne željeznice, Zaključak Okružnog suda u 
Zagrebu od 26. studenoga 1938., kut. br. 344. 

122  Naređenjem ministra pravde Kraljevine Jugoslavije od 13. ožujka 1935. br. 19.313 otvorena je 1. travnja 
1935. Centralna zemljišna knjiga u Novom Sadu. Uvidom u Centralnu zemljišnu knjigu konstatirano je, da se 
tamo kod Okružnog suda u Novom Sadu nalaze zemljišno knjižni operati /planovi, zapisnici/ Državnih željeznica 
dobiveni iz Budimpešte. Povodom navedenog naređenja, Predsjedništvo Apelacionog suda u Zagrebu je 20. 
ožujka 1935. obavijestilo sve područne okružne i sreske sudove, da će Centralna zemljišna knjiga željeznica i 
javnih kanala za područja ovog Apelacionog suda i Novosadskog Apelacionog suda nastaviti rad kod Okružnog 
suda u Novom Sadu 1. travnja 1935. i da se svi predmetni spisi imaju upućivati Okružnom sudu u Novom Sadu, 
Odjeljenje za centralnu zemljišnu knjigu željeznica i javnih kanala. Navedeno Odjeljenje započelo je redovan rad 
također 1. travnja 1935. Vidi HR-HDA-396. Predsjedništvo Apelacionog suda-Zagreb (1933-1945), Su 2038- 
2/1933., Zemljišna knjiga željeznica i javnih kanala, kut. br. 4. 

123 HR-HDA-573. BDH/Z, dosje D. d. Prve jugozapadne krajiške mjesne željeznice, svež. br. 1219. 

124 Temeljem čl. 206. Trgovačkog zakona od 16. svibnja 1875., likvidatori društva bili su dužni o društvenim 
poslovima svake godine objaviti iskaz o stanju likvidacije te o njenom završetku. Vidi Sbornik zakonah i naredabah 
valjanih za kraljevinu Hrvatsku i Slavoniju, godina 1875, br. 79, Zagreb: Tiskara Narodnih novinah, 1876., 205. 

su potpuno dovršili likvidaciju povjerenu im zaključkom izvanredne glavne 
skupštine dioničara od 29. rujna 1938. Nakon podmirenja dugova i svih 
izdataka preostala čista imovina društva utrošena je u cijelosti za djelomičan 
iskup prvenstvenih dionica. Prema tome, nije preostalo ništa za isplatu 
neiskupljenih dijelova prvenstvenih dionica, niti za isplatu dividendnih 
zaostataka na prvenstvene dionice, a niti za bilo kakve isplate posjednicima 
temeljnih dionica, ni po užitnicama izdanih umjesto amortiziranih 
prvenstvenih dionica.!? 

Trgovački sud u Zagrebu objavio je 21. kolovoza 1940. da je u trgovački 
registar upisano brisanje Dioničarskog društva prve jugozapadne krajiške 
mjesne željeznice u likvidaciji. Knjige i prilozi Društva pohranjeni su na rok 
od 10 godina kod likvidatora Jurja Pajanovića u Zagrebu, Jurišićeva 22, u 
smislu čl. 207. Trgovačkog zakona.“ 


4. Zaključak 


Pod  vicinalnim željeznicama, odnosno željeznicama — mjesnog 
interesa, smatramo one kojima je glavni cilj bio, da odgovaraju prometno- 
gospodarstvenim potrebama područja kroz koji su prolazile. Ekspanzivan 
razvoj željezničke mreže na prostoru Kraljevina Hrvatske i Slavonije započeo 
je 1880. godine donošenjem Zakona o željeznicama mjesnog interesa, koji je 
omogućio privatnom kapitalu izgradnju i eksploataciju željezničke mreže. Prije 
donošenja navedenog zakona, naša željeznička mreža bila je dosta siromašna, 
pa možemo zaključiti da je njegova implementacija odigrala presudnu ulogu 
u razvoju dotadašnje željezničke mreže na prostoru Hrvatske i Slavonije. 
Uzrok tome uspjehu leži u raznim olakšicama i pogodnostima, koje je 
navedeni zakon omogućio privatnicima koji su gradili i eksploatirali vicinalne 
željeznice. Na hrvatskim povijesnim prostorima postojalo je dvadesetak 
dioničkih društava vicinalnih željeznica, između kojih je bilo i Dioničarsko 
društvo prve jugozapadne krajiške mjesne željeznice. Pruge društva bile su: 
Caprag-Vrginmost-Karlovac-Ozalj-Bubnjarci. S = prometno-komercijalnog 
gledišta Prva jugozapadna krajiška mjesna željeznica imala je značaj spojne 
pruge između zapadne Bosne i Slovenije, a istovremeno je rasterećivala prugu 
Zagreb-Sisak, a naročito samu stanicu Zagreb. Godine 1938. država je sklopila 
ugovor s Dioničarskim društvom prve jugozapadne krajiške mjesne željeznice 
o otkupu njegovih pruga, pa je tako prestao i razlog njegovog postojanja. 
Društvo je 1938. godine ušlo u proces likvidacije, koja je završila 1939, da bi 
se 1940. društvo brisalo iz trgovačkog registra. Analizom objavljenih podataka 


125 Narodne novine. Službeni list Banovine Hrvatske (dalje: NN BH), br. 292, Zagreb, 28. prosinca 1939., 8. 
126 NN BH, br. 212, Zagreb, 18. rujna 1940., 4. Također, vidi i HR-HDA-152. SFD, dosje D. d. prve 
jugozapadne krajiške mjesne željeznice, kut. br. 344. Temeljem čl. 207. Trgovačkog zakona od 16. svibnja 
1875., knjige razvrgnutoga dioničarskog društva davane su u pohranu na deset godina na mjestu, koje je odredio 
nadležni sudbeni stol. Vidi Sbornik zakonah i naredabah valjanih za kraljevinu Hrvatsku i Slavoniju, godina 
1875, br. 79, Zagreb: Tiskara Narodnih novinah, 1876., 205. 


102 


Siniša LAJNERT 
Dioničarsko društvo Prve jugozapadne krajiške mjesne željeznice (1902-1940) 


o poslovanju Prve jugozapadne krajiške mjesne željeznice te usporedbom s 
drugim hrvatsko-slavonskim vicinalnim željeznicama, obzirom na veličinu 
njene dioničke glavnice i konstantno poslovanje s financijskim dobitkom, 
možemo zaključiti da je navedeno dioničarsko društvo predstavljalo jednu 
od najznačajnijih i najuspješnijih vicinalnih željeznica na našim prostorima. 
Svojim poslovanjem društvo je odigralo značajnu ulogu u privrednom razvitku 
cijele zemlje, a napose područja kroz koji su prolazile njegove pruge. Možemo 
zaključiti da je hrvatska željeznička mreža najveći razvoj dostigla, kada je 
država odlučila njenu izgradnju i eksploataciju prepustiti privatnom kapitalu, 
odnosno ekonomskom interesu (profitu). U tome periodu sagrađena je gotovo 
cjelokupna željeznička mreža na hrvatskom prostoru, koja uglavnom egzistira 
i dan danas. Na ekonomskim interesima, odnosno gospodarsko-prometnim 
potrebama krajeva kroz koji je prolazila izgrađena je i eksploatirana također i 
Prva jugozapadna krajiška mjesna željeznica. 


DIONIČARSKO DRUŽTVO PRYB JUGOZAPADNE KRAJIŠKE 


MJESTNE ŽELJEZNICE. 


ELSG DELNYUGOTI HATARORVIDEKI 


HELYI ČRDEKO VASUT RESZVENYTARSASAG. 


— 


s 


br“ usi i p 
Tiz darab bemutatćra sz6l6 Deset komada na doriosidemvnjtuskenio+ < Sd ugaona 
TORZSRESZVENY TEMELJNIH DIOBiGA - ša 
egyenkćnt 200 * pojedince g Kajak o do sE 

Baszesen Kćtezer (2000) korondrći. ukupno vrhu dvi a Ke 
a & u 
Az Elsč dćlnyugoti hatdršrvidčki helyi ćrdekt vastit rdsz- Dioničarsko družtvo pra jie ip difiške mjestne že- 
venyiđrsasig ezennel kijelenti, hogy a jelen Ičrzsreszvnyek bir- ljeznice, izjavljuje ovim, du pošjednik Bfeljnih dionica raz 
tokosdt a idrsasdg vagyondban ćs nyeremćnyćben arđnylago- mjerno sudioničtvuje na. imanju Pralfkusfiruživa, te da mu se 
san reszesiti ćs sz4mdra mindazon jogok elvezetćt biztosilja, zajamčuje uživanje svih onih prava koja posjedniku temeljnih 


melyek az Els& delnyugoti hatdr&rvidćki helyi ćrdekti vastit dionica dioničarekoga družtva prve jugozapadne krajiške mjestne 
reszvćnytdrsasdg  tčrzsreszvenijeinek  birlokosdt a: engedćly- željeznice u smislu koncesionalne isprave i družtvenih pravila 
okirat ćs a ldrsulati alapszabdlgok ćrlelmeben megilletik. pripadaju. 


Budapest, 1906. ćv szeptember havdban. 


Els6 dćlnyugoti hatar6rvideki helyi ćrdekii vastit r€szvćnyt4rsas4g. 


Prilog 1: Dionica predmetne željeznice iz 1906. godine. 

Summary 


FIRST SOUTH-WEST BORDERLAND VICINAL RAILWAY LTD. 
(1902-1940) 
Šiniša LAJNERT 


In the article the author analyses from the aspect of the history of 
institutions the structure, activity and liquidation of the First South-West 
Borderland Local Railway Ltd. from 1902 when it was founded until 1940 
when it was removed from the trade registry after its liquidation was finished. 
Ihe railway belonged to the so-called vicinal railways i.e. railways of local 
interest, whose primary goal was to suit the traffic-economic needs of the 
area through which they passed. Ihe expansion of the railway network on the 
territory of the Kingdom of Croatia and Slavonia began in 1880 by passing of 
the Act on Railways of Local Interest, which enabled the private capital to build 
and exploit the railway network. Ihe Hungarian government gave concessions 
to private owners to build and exploit vicinal railways. According to given 
concessions the concessionaire was obliged to found a stock company that 
was authorised for the purposes of building a railway to acquire the necessary 
capital by issuing shares or bonds at a value established by the concession. Ihe 
headquarters of the stock company was in Budapest and in 1919 it moved to 
Zagreb. Ihe company's railway tracks were: Caprag-Vrginmost, Vrginmost- 
Karlovac, Karlovac-Ozalj and Ozalj-Bubnjarci. Ihe Caprag-Vrginmost railway 
line was open for trafic in 1903, the Vrginmost-Karlovac railway line in 1907 
and Karlovac-Bubnjarci in 1913.Ihese private railway lines were exploited i.e. 
administered by the state. In the Austro-Hungarian Monarchy the company's 
railway lines were under the jurisdiction of the Business Administration of the 
Royal Hungarian Railways in Zagreb and in the Kingdom of Serbs, Croats and 
Slovenes/ Yugoslavia they came under the jurisdiction of the Regional Board 
of the State Railways in Zagreb. In 1938 the state concluded a contract with 
the stock company of the First South-West Borderland Local Railway about 
buying off their railway lines and hence the reason for its existence ceased 
to exist. In 1938 the company entered the process of liquidation, the latter 
ending in 1939 and it was removed from the trade registry in 1940. Due to 
the size of the stock capital and constant financial gain, we can conclude that 
the stock company represented one of the most important and most successful 
vicinal railways in our region. 


Translated by 
Marijan Bosnar 

